Ξενοδοχεία σε: Μονφαλκόνε\nΜονφαλκόνε: Πώς είναι αυτό το μέρος;\nΜονφαλκόνε: Οι επισκέπτες σε αυτό το φιλόξενο μέρος έχουν την ευκαιρία να αφιερώσουν λίγο χρόνο, για να απολαύσουν τα εστιατόρια. Οι επισκέπτες δεν θα βρουν πολλά γνωστά αξιοθέατα στην περιοχή (Μονφαλκόνε), αλλά δεν θα χρειαστεί να πάνε μακριά, για να επισκεφτούν μέρη όπως: Πάρκο Διακοπών Welcome Point Portopiccolo. Αφιερώστε χρόνο, για να ανακαλύψετε σημεία ενδιαφέροντος, όπως Εκκλησία San Giovanni del Timavo και Lido di Staranzano.\nΜονφαλκόνε: Ποια είναι τα καλύτερα μέρη για τη διαμονή σας εδώ;\nΑυτά είναι τα τρία αγαπημένα καταλύματα των ταξιδιωτών μας σε Μονφαλκόνε:\n• Δωρεάν WiFi • Γυμναστήριο που είναι ανοιχτό όλο το 24ωρο • Μπαρ • Καφετέρια • Ευρύχωρα δωμάτια\nΞενοδοχείο 3 αστέρων με μπαρ (Μονφαλκόνε)\nΜονφαλκόνε: Τρόποι μετάβασης σε αυτό το μέρος\nΜονφαλκόνε: Ποιο είναι το πλησιέστερο αεροδρόμιο;\n• 5,1 χλμ. από το κέντρο του προορισμού (Μονφαλκόνε)\nΜονφαλκόνε: Τι να δείτε και να κάνετε\nΜονφαλκόνε: Τι μπορείτε να δείτε στη γύρω περιοχή;\n• Πάρκο Διακοπών Welcome Point Portopiccolo (8,3 χλμ. από το κέντρο της πόλης)\n• Κάστρο του Ντουίνο (5,6 χλμ. από το κέντρο της πόλης)\n• Baia di Sistiana (θαλάσσιος κόλπος) (7,4 χλμ. από το κέντρο της πόλης)\n• Αρχαιολογική περιοχή και Πατριαρχική Βασιλική της Aquileia (13,9 χλμ. από το κέντρο της πόλης)\n• Εκκλησία San Giovanni del Timavo (3,9 χλμ. από το κέντρο της πόλης)\nΜονφαλκόνε: Τι μπορείτε να κάνετε στη γύρω περιοχή;\n• Μνημείο Πολέμου Redipuglia (7,3 χλμ. από το κέντρο της πόλης)\n• Λέσχη Γκολφ του Γκράντο (12,1 χλμ. από το κέντρο της πόλης)\n• Φάρμα Lupinc (12,3 χλμ. από το κέντρο της πόλης)\n• Trieste Adventure Park (Ψυχαγωγικό Πάρκο) (7,7 χλμ. από το κέντρο της πόλης)\n• Κάστρο της Ρούμπια (10 χλμ. από το κέντρο της πόλης)\n>Μονφαλκόνε: Ποια είναι η καλύτερη περίοδος για να επισκεφτείτε αυτό το μέρος;


βλαχόφωνοι Έλληνες: Ντούφες. Μια μορφή γυναικοκρατίας στο Λιβάδι Ολύμπου. Ένα ερωτικό παιχνίδι\nΤο τραγούδι που τραγουδιέται και σήμερα, και όχι μόνο κατά την αναβίωση του εθίμου, έχει διαλογική μορφή. Διαλέγονται το παλικάρι που εκφράζει και διεκδικεί το δίκαιο της καρδιάς και η “Ντούφα”, η ομορφιά, που τηρώντας τους κανόνες της κλειστής κοινωνίας και τη θέληση των γονιών της, αδυνατεί να ανταποκριθεί στην παράκληση του παλικαριού μόνο να τη δει. Αναθεματίζονται οι γονείς που έφεραν στον κόσμο μια τέτοια ομορφιά. Αυτή είναι η αιτία ενός ανεκπλήρωτου πόθου και μιας μαύρης κακοτυχίας. Για μια τέτοια ομορφιά – ανάθεμά την – σε άλλο τραγούδι του Λιβαδίου, το παλικάρι ξεχνιέται με αυτή και έτσι μπαίνουν τα πρόβατα στο χωράφι, προξενούν ζημιές και του παίρνουν το πρώτο κριάρι με τα ασημένια κέρατα (Weigand 1988, 110). Ο Weigand το καταγράφει ως λιβαδιώτικο, όπως όμως διαπιστώσαμε τραγουδιέται και σε άλλα μέρη. Η λέξη ανάθεμα από την αρχαία ανάθημα ακούγεται σε πολλά δημοτικά τραγούδια και στον καθημερινό νεοελληνικό λόγο. Από τη συχνή χρήση όμως έχει χάσει τη σημασία της βλαστήμιας και της βαριάς κατάρας. Οι Έλληνες έως σήμερα είναι “προχειρότατοι προς αράν”. Αναθεματίζουν και αυτοκαταριούνται και τον εαυτό τους. “Ανάθεμά με, παναθεμά με και τρις αναθεμά με” ή “να πέσει κεραυνός και να με κάψει” και πολλά άλλα. Στο τραγούδι εκφράζεται και από τις δύο πλευρές μια πίκρα, ένα βαθύ ανικανοποίητο, μια φυσιολογική αλλά ανεκπλήρωτη επιθυμία. Το τραγούδι κάνει πιο ανάλαφρα τα νοήματα. “Και τα τραγούδια λόγια είναι, τα λεν οι πικραμένοι | πάσχουν να βγάλουν το πικρό μα το πικρό δεν βγαίνει” (Δημοτικό).\nΣε δημοτικά ερωτικά τραγούδια άλλης περιοχής υπάρχει ο στίχος “αφράτη σαν τον άρτο”, ή “άσπρη μου και όμορφή μου”. O πρώτος αυτός στίχος του τραγουδιού επαναλαμβάνεται σαν μουσικό μοτίβο. Το πρότυπο αυτής της ομορφιάς εξαίρεται σε πολλά δημοτικά τραγούδια: “στα παχουλά σου τα λαιμά, τα γαλακτοπλασμένα | ήθελα να’ μαι μενταγιό με μια χρυσή καδένα”. Παλαιότερα η μορφή της Γενοβέφας φιγουράριζε σε καθρέφτες, κεντήματα και σε κάδρα σπιτιών. Φιγουράριζε και στα καφενεία και στα κουρεία προς τέρψιν των ανδρών. Ήταν μελαχρινή με άσπρο και αφράτο πρόσωπο και χυμώδες σώμα. Ήταν μυθική ηρωίδα λαϊκού μεσαιωνικού παραμυθιού. Και στο Βυζάντιο δύο από τα κύρια χαρακτηριστικά της γυναικείας ομορφιάς ήταν “το στρογγύλον πρόσωπον μικρόν πως διαφέρον της ακριβείας τους κύκλου της σελήνης […] παρειάς λευκάς και κατά το μέσον ερυθραινομένας” (Κουκουλές Β, 184). Ντούφα, λοιπόν, σημαίνει ‘ομορφονιά μου’, ‘ομορφοκόρη’, ‘ομορφιά μου’. Πολλά δημοτικά τραγούδια της αγάπης, όχι μόνο του Λιβαδιού, αρχίζουν με μια προσφώνηση στην όμορφη κοπέλα. Στη Δυτική Μακεδονία ντούφας λέγεται ο κακότροπος, ο μνησίκακος, ο εκδικητικός. Στο ιδίωμα του Μελένικου dούφα (η) σημαίνει κατήφεια. Κατά τον Πέτρο Σπανδωνίδη προέρχεται από την αρχαιοελληνική λέξη τύφος ‘καπνός, αχλύς’ και μεταφορικά ‘αλαζονεία, ματαιοφροσύνη’ (Μελένικος, 1930). Το επώνυμο Ντούφας ή Δούφας υπάρχει και στο Λιβάδι, στην Ελασσόνα και σε άλλα μέρη.\nΟι κοπέλες διασκεδάζουν, απολαμβάνουν τις νηστίσιμες τσουκνιδόπιτες, τους σιμιγδαλένιους χαλβάδες, τα πιλάφια και τις παχίδες, όλα φτιαγμένα με υλικά που έφερναν από τα σπίτια τους. Το έθιμο ξεκίνησε με τις παχίδες – βρασμένο σιτάρι με καρύδια – και αργότερα ήλθαν και τα λαδερά. Τα πιλάφια με τσιγαριστό φιδέ και κανέλα και οι ρυζόπιτες. Ήταν Μεγάλη Σαρακοστή και δεν αρταίνονταν. Για όσες θα κοινωνούσαν τα νηστίσιμά τους παρασκευάζονταν με καρύδι αντί για λάδι. Τηρούνταν απόλυτα και οι τύποι. Δεν έπρεπε να σκανδαλίσουν το χωριό. Η εκδήλωσή τους εξάλλου για μερικούς αυταρχικούς γονείς που δεν άφηναν τα παιδιά τους – και δεν ήταν μόνο κτηνοτρόφοι – να πάρουν μέρος ήταν “σκάνδαλο”. Τραγουδούσαν διάφορα τραγούδια, ιδιαίτερα εκείνα της αγάπης. Την αγάπη δεν την είχαν σπουδάσει, την ήξεραν όμως από στήθους, απ’ έξω. Είχαν προετοιμάσει το ρεπερτόριο και είχαν καρφιτσώσει στους τοίχους σημειώματα με τα τραγούδια της βραδιάς. Σε ένα από αυτά – πολυτραγουδισμένο στο χωριό – εκφράζεται η επιθυμία του κοριτσιού να πάει στην Αραπιά, σε χώρα εξωτική, να πιάσει ένα αραπάκι και να κάθεται να το ρωτά πως πιάνεται η αγάπη. Το αγόρι της ερήμου, της καυτής άμμου και του λάγνου πόθου απαντά εν θερμώ και σοφά: “Από τα μάτια πιάνεται, στα χείλη κατεβαίνει | κι από τα χείλη στην καρδιά, ριζώνει και δεν βγαίνει”. Ο έρωτας “διά της ομμάτων αφής” είναι ο σπινθήρας που ανάβει την πυρκαγιά στην καρδιά.\nΟι άντρες περνούν από όλα τα σπίτια που γιορτάζουν, παίζουν τις “Ντούφες”, επιμένουν όμως περισσότερο εκεί που υπάρχουν οι συμπάθειές τους. Κάποια σπίτια φημίζονταν για τις “Ντούφες”. Εκεί οι γκαγκάνες είχαν πάντοτε γραμμόφωνο, κάποιες κοπέλες έπαιζαν μαντολίνο και χόρευαν δημοτικούς και ευρωπαϊκούς χορούς, φοξ, ταγκό και βαλς. Ήταν χρόνια της προπολεμικής εποχής, της δεκαετίας του 1930. Τα ξημερώματα ο θίασος των ξάγρυπνων κοριτσιών άνοιγε τη μεγάλη εξώπορτα και με νικητήρια τραγούδια έπαιρνε η κάθε μια τον δρόμο της επιστροφής στο σπίτι της και στα καθημερινά της. Προσγειώνονταν γρήγορα, τα όνειρα όμως και οι πόθοι τους θα τις συνόδευαν στα μυστικά τους ταξίδια. Διαπερνούσαν τουςτοίχους της κλειστής κοινωνίας. Όλη η γιορτή ήταν άψογα οργανωμένη και όλα είχαν εξελιχθεί υποδειγματικά χωρίς κενά ή χάσματα.\nΠροσπαθήσαμε να εστιάσουμε πάνω στο παλιό γυναικείο έθιμο, να παρακολουθήσουμε την εξέλιξή του, να το δούμε μέσα στο κοινωνικό και πολιτιστικό πλαίσιο μιας παλαιότερης εποχής και να επιχειρήσουμε κάποιες ερμηνείες και σχόλια. Η διαπίστωσή μας είναι ότι πρόκειται για μια ιδιότυπη και πρωτότυπη μορφή γυναικοκρατίας, ένα ερωτικό παιχνίδι που αξίζει τον κόπο να γίνει αντικείμενο επιστημονικής έρευνας. Ο λαϊκός μας πολιτισμός είναι ένα προνομιακό πεδίο για να μελετήσει κανείς τα βασικά γνωρίσματα μιας κοινότητας ανθρώπων και να κωδικοποιήσει τις αξίες και τις αρχές που κυριαρχούσαν και ρύθμιζαν τις κοινωνικές σχέσεις σε κάθε περίοδο της εξέλιξής της. Παλαιότερα τα έθιμα διαρκούσαν περισσότερο, γιατί οι αλλαγές ήταν αργές και ακόμη πιο αργές στις απομονωμένες και κλειστές κοινωνίες. Οι ραγδαίες κοινωνικές αλλαγές της τελευταίας πεντηκονταετίας, ανάμεσα σε όλα τα άλλα, άλλαξαν άρδην και τις σχέσεις των δύο\nφύλων. Οι καιροί σήμερα στέλνουν άλλα μηνύματα και σε γοητευτικό περιτύλιγμα. Η παράδοση όμως που δεν γίνεται ποτέ βραχνάς και δεν αντιμάχεται το καινούργιο έχει έναν πυρήνα διάρκειας.\n·Κουκουλές 1949, 1955: Κουκουλές Φ., Βυζαντινών βίος και πολιτισμός, τόμ. Β και ΣΤ, Αθήνα.\n·Λουκάτος 1977: Λουκάτος Δ., Εισαγωγή στην ελληνική λαογραφία, Αθήνα.\n·Κυριακίδου-Νέστορος 1965: Κυριακίδου-Νέστορος Α., Διαβρώσεις και επιβιώσεις στον λαϊκό\nπολιτισμό της Β. Ελλάδος, ΕΟΜΕΧ.\n·Μπακαλάκη 1994: Μπακαλάκη Α. (επιμ.), Ανθρωπολογία, γυναίκες και φύλο, Αθήνα. Της\nίδιας, Ανθρωπολογία της συγγένειας και του φύλου,\nΠανεπιστημιακές σημειώσεις, εαρινό εξάμηνο 2000-2001, Σπουδαστήριο Λαογραφίας Α.Π.Θ.\n·Malinowski 1976: Malinowski B.,Σεξουαλικότητα και καταπίεση στην πρωτόγονη\n·Σκουτέρη-Διδασκάλου 1991: Σκουτέρη-Διδασκάλου Ν., Ανθρωπολογικά για το\nγυναικείο ζήτημα, Αθήνα.\n·Παπαταξιάρχης – Παραδέλλης 1992: Παπαταξιάρχης Ε., Παραδέλλης Θ. (επιμ.),\nΤαυτότητες και φύλο στη σύγχρονη Ελλάδα, Αθήνα\nΕυχαριστούμε τον κ.Γιώργο Συνεφάκη\nΠρόεδρο του Συλλόγου Λιβαδιωτών Θεσσαλονίκης


Ως πότε θα καιγόμαστε; - lastpoint.gr\n14/08/2017 14/08/2017 0 Σχόλια\tΑΠΟΨΕΙΣ, ΚΟΙΝΩΝΙΚΑ, ΠΟΛΙΤΙΚΗ, ΠΟΛΙΤΙΣΜΟΣ, ΠΥΡΚΑΓΙΑ, ΠΥΡΟΣΒΕΣΤΕΣ, ΤΖΕΛΕΠΗΣ\nΟσμή 2007, τότε η Πάρνηθα και η Ηλεία γνώρισαν την κόλαση του Δάντη από κοντά. Μέτρησαν ανθρώπινα θύματα, μέτρησαν τα δασικά στρέμματα να καίγονται. Τότε ναι, ήταν κάποιοι που ήθελαν να ρίξουν την Κυβέρνηση και «φάνε μπαμπέσικα» τον Καραμανλή.\nΣήμερα το 2017 θέλουν να κάνουν το ίδιο στον τωρινό πρωθυπουργό; Δεν νομίζω. Πιο πολύ ανθρώπινη αμέλεια είναι. Οι πολλές φωτιές ξεκινάνε από το μυαλό κάποιων που δεν ξέρουν να σέβονται την φύση και στο περιβάλλον στο οποίο ζουν.\nΣτα Κύθηρα την προηγούμενη εβδομάδα ακόμη να μάθουμε εάν ξεκίνησε η φωτιά με το πέταγμα ενός τσιγάρου σε ξερόκλαδα.\nΠρέπει κάποτε σε αυτήν την χώρα να μάθουμε να προστατεύουμε το περιβάλλον στο οποίο ζούμε. Αλλιώς κάθε χρόνο θα βλέπουμε τα ίδια.\nΦυσικά το σύστημα κάθε καλοκαίρι παίρνει βαθμό Βορείου Πόλου στην αντιμετώπιση σε κάθε εστία φωτιάς. Είχε ένα δίκιο ο Πάγκαλος που προ ημερών είπε ότι ο Στρατός του Καμμένου δεν πάει πουθενά ούτε σε σεισμούς ούτε σε φωτιές.\nΟ κάθε ένας μπορεί να κάνει τις εικασίες του. Αλλά εάν δεν αποκτήσουμε περιβαλλοντική παιδεία θα είναι δύσκολο. Τα τμήματα δασοπονίας λειτουργούν, αλλά όλοι τα βλέπουν σαν αγγαρεία. Πρέπει να δείξουν τον δρόμο και να ρίξει μια ματιά η πολιτεία σε τέτοια τμήματα.\nΩς πότε θα καιγόμαστε; Φτάνει πια με τους δασοκτόνους. Η εύκολη απάντηση είναι ανθρώπινη αμέλεια, αλλά αυτό το επιχείρημα έχει ξεπέσει προ πολλού στα μάτια των ανθρώπων.\nΓενικώς κάτι δεν πάει καλά σε αυτό το θέμα και είναι κρίμα να καταστρέφονται δασικές εκτάσεις και περιουσίες με αυτόν τον βίαιο τρόπο.\n← Ο στόχος της ΝΔ στο ελληνικό πολιτικό φάσμα


Αντανάκλαση: Συλλαλητήρια ενάντια στα αντιλαϊκά μέτρα\nΔιαβάστε τις πόλεις και την ώρα που διοργανώνονται σε όλη τη χώρα\nΣυγκεντρώσεις και συλλαλητήρια διοργανώνουν σήμερα Πέμπτη 18 Μάη, Εργατικά Κέντρα και σωματεία σε διάφορες πόλεις της χώρας ενάντια στα νέα αντιλαϊκά μέτρα κυβέρνησης – ΕΕ – κεφαλαίου.\nΣτην Αττική το συλλαλητήριο θα γίνει στην Ομόνοια στις 7 μ.μ.\nΑλιβέρι: Στις 7.30 μ.μ. στο Άγαλμα του Λιγνιτωρύχου\nΆρτα: Στις 8 μ.μ. στην πλατεία Κιλκίς\nΒέροια: Στις 10.30 π.μ. στο ΠΕΔΥ\nΓιάννενα: Στις 7 μ.μ. στον Πλάτανο\nΔράμα: Στις 7.30 μ.μ., στην κεντρική πλατεία\nΖάκυνθος: Στις 7.30 μ.μ. στη Νομαρχία\nΚαβάλα: Στις 7 μ.μ., στην κεντρική πλατεία\nΚαλαμάτα: Στις 8 μ.μ., στην πλατεία 23ης Μαρτίου\nΚαρδίτσα: Στις 7 μ.μ. στην κεντρική πλατεία\nΚαστοριά: Στις 7.30 μ.μ. απέναντι από την πρώην Νομαρχία\nΚατερίνη: Στις 6.30 μ.μ. στο Πλατάνι - Σιντριβάνι\nΚέρκυρα: Στις 7.30 μ.μ. στην πλατεία Σαρόκο\nΚοζάνη: Στις 7.30 μ.μ στην κεντρική πλατεία\nΚόρινθος: Στις 7.30 μ.μ. στα Περιβολάκια\nΚεφαλονιά: Στις 8 μ.μ. στο Αργοστόλι μπροστά στο Εργατικό Κέντρο\nΛαμία: Στις 7 μ.μ. στην πλατεία Πάρκου\nΛάρισα: Στις 7 μ.μ., στην κεντρική πλατεία\nΛευκάδα: Στις 7.30 μ.μ. στον Άη Μηνά\nΛιβαδειά: Στις 7 μ.μ., στους εμπορικούς δρόμους\nΜυτιλήνη: Στις 7 μ.μ., στην πλατεία Σαπφούς\nΝάουσα: Στις 11 π.μ. έξω από το νοσοκομείο\nΝαύπακτος: Στις 7 μ.μ. στην κεντρική πλατεία\nΝαύπλιο: Στις 7 μ.μ. στην πλατεία Καποδίστρια\nΠτολεμαϊδα: Στις 7.30 μ.μ. στην κεντρική πλατεία\nΣάμος: Στις 7 μ.μ. στην πλατεία Καρλοβάσου\nΣέρρες: Στις 7 μ.μ. στην πλατεία Ελευθερίας\nΤρίκαλα: Στις 7 μ.μ. στην πλατεία Ρήγα Φερραίου\nΧαλκίδα: Στις 7 μ.μ. στα φανάρια Νεάπολης


Έδιωξαν το παιδί μου από το σχολείο - Τι κάνω τώρα; - Mothersblog.gr\nΈδιωξαν το παιδί μου από το σχολείο - Τι κάνω τώρα;\n02 Απρ 2018\tΟΙΚΟΓΕΝΕΙΑ\nΗ αποβολή από το σχολικό περιβάλλον είναι μια ακραία λύση ως απάντηση σε μια σειρά προβληματικών συμπεριφορών από τη μεριά του μαθητή.\nΤο γεγονός της αποβολής σημαίνει ότι το θέμα έφτασε στο «απροχώρητο» και η συμπεριφορά του ξεπέρασε κάθε όριο. Ο γονιός μπροστά σε αυτή την είδηση θα σοκαριστεί και θα προσπαθήσει να κατανοήσει ακριβώς τι συνέβη. Υπάρχουν πολλά οικογενειακά σενάρια που μπορεί να οδήγησαν σε αυτό το αποτέλεσμα και φυσικά θα ήμασταν αφελείς εάν αφήναμε το θέμα οικογένεια έξω από τα αίτια της συμπεριφοράς του παιδιού.\nΈνα οικογενειακό σενάριο είναι να υπάρχουν πολλά και μεγάλα αντικειμενικά προβλήματα στην οικογένεια με αποτέλεσμα το παιδί να είναι λίγο παραμελημένο από τους δικούς του ανθρώπους. Μια ακόμη περίπτωση είναι το παιδί να βιώνει άσχημη κακοποίηση στο σπίτι του και να αντιδρά έτσι για να τραβήξει την προσοχή και την φροντίδα στο σχολικό περιβάλλον. Μια ακόμη περίπτωση είναι οι γονείς να μην έχουν συνειδητοποιήσει την υπερβολικά χαλαρή ανατροφή που παρέχουν στο παιδί και πόσο σοβαρές μπορεί να είναι οι συνέπειες μιας ανατροφής χωρίς όρια.\nΣυχνά οι εκπαιδευτικοί αδυνατούν να αντιμετωπίσουν τέτοιες συμπεριφορές γιατί δεν έχουν διδαχτεί τις σωστές μεθόδους με αποτέλεσμα να καταφύγουν στην λύση της αποβολής. Οι γονείς δεν πρέπει να νιώθουν τρόμο και απόρριψη, καθώς το παιδί θα νιώσει το ίδιο και θα πρέπει να είναι υποστηρικτικοί και συζητήσιμοι. Η αγάπη και η σωστή προσέγγιση του παιδιού από τους γονείς και τους εκπαιδευτικούς μπορεί να βελτιώσει την κατάσταση.\nΗ πρώτη κίνηση θα πρέπει να είναι να στηρίξετε την αυτοεκτίμηση του παιδιού σας: μην το τιμωρήσετε περαιτέρω, μην είστε θυμωμένοι και απορριπτικοί. Δεν πρέπει να αισθανθεί την «ταμπέλα» του προβληματικού ατόμου στην πλάτη του.\nΜιλήστε με το παιδί και κάντε το να δει ότι πολλά πράγματα θα μπορούσαν να γίνουν διαφορετικά εάν είχε διαφορετική συμπεριφορά το ίδιο και εάν τηρούσε τα όρια, ωστόσο από εδώ και πέρα θα παλέψετε όλοι μαζί στο νέο σχολείο για να τα αλλάξετε όλα προς το θετικό.\nΠαρουσιάστε του το νέο σχολείο ως μια δεύτερη ευκαιρία να δείξει την πραγματική του αξία και τον αληθινό του εαυτό. Πολλά παιδιά παλεύουν να κρύβουν τον αληθινό τους εαυτό και είναι μονίμως επιθετικά εξαιτίας αυτού. Καλό είναι να μην αναφέρεστε στο παρελθόν και στο λάθος του ξανά και ξανά. Τραβήξτε κι εσείς μια γραμμή και κοιτάξτε μπροστά στον στόχο της βελτίωσης.\nΚαμιά φορά η υπερβολικά επιθετική συμπεριφορά ίσως κρύβει κάποια ψυχική διαταραχή που θα πρέπει να δουλευτεί με κάποιον ειδικό. Μην φοβάστε να δείτε την αλήθεια στα μάτια. Όλα βελτιώνονται. Εάν το παιδί συνεχίσει την άσχημη συμπεριφορά του μετά από 3 μήνες περίπου, καλό είναι να επισκεφτείτε κάποιον ειδικό μόνος –η ή με το παιδί.\nΠροβλήματα συμπεριφοράς στην τάξη: Πώς πρέπει ο δάσκαλος να τα αντιμετωπίζει\nΠώς θα βοηθήσετε το παιδί σας, όταν βαριέται το διάβασμα\nΑΠΟΒΟΛΗ ΑΠΟ ΤΟ ΣΧΟΛΕΙΟ


Φωτοβολταϊκά στις στέγες και με τη... βούλα | Άρθρα | Ελευθεροτυπία\nenet.gr, 19:57 Πέμπτη 4 Ιουνίου 2009\nΦωτοβολταϊκά στις στέγες και με τη... βούλα\nΥπεγράφη η Κοινή Υπουργική Απόφαση με την οποία ενεργοποιείται το πρόγραμμα Ανάπτυξης Φωτοβολταϊκών Συστημάτων, ισχύος έως 10 kw, σε κατοικίες και πολύ μικρές επιχειρήσεις.\nΣύμφωνα με το άρθρο 5 της εν λόγω απόφασης, οι όροι εγκατάστασης των φωτοβολταϊκών θα οριστούν με απόφαση του Υπουργού ΠΕΧΩΔΕ, Γιώργου Σουφλιά. Το πρόγραμμα προβλέπει:\n►Την παροχή σταθερής τιμής της παραγόμενης ενέργειας 0,55 €/kwh για 25ετια ανά εγκατάσταση (αναπροσαρμοζόμενη στο 25% του ΔΤΚ ή στο 140% της Μέσης ΟΤΣ). Από 2012 προβλέπεται μείωση της τιμής για τις νέες εγκαταστάσεις, σταθερή επίσης για 25ετία.\n►Για την ηλεκτρική ενέργεια που διοχετεύεται στο Δίκτυο να γίνεται λογιστικός συμψηφισμός από τη ΔΕΗ με το κόστος της ενέργειας που καταναλώνεται για τις ανάγκες του κυρίου του φωτοβολταϊκού.\n►"Απλές και γρήγορες "διαδικασίες για τον πολίτη - παραγωγό - καταναλωτή, μέσω των τοπικών Υπηρεσιών ΔΕΗ και του λογαριασμού ΗΕ.\n►Εγκατάσταση χωρίς την αδειοδότηση από τα ΥΠΑΝ – ΥΠΕΧΩΔΕ, παρά μόνο με έγκριση εργασιών μικρής κλίμακας.\n►Καμία Φορολογική ή ασφαλιστική Υποχρέωση (άνοιγμα βιβλίων έναρξης εργασιών, έκδοση τιμολογίων, ασφάλιση, ΚΒΣ, ΦΠΑ, φορολογία εισοδήματος).\nΔιαβάστε ολόκληρη την Κοινή Υπουργική Απόφαση, επιλέγοτνας το σχετικό σύνδεσμο, στη δεξιά στήλη.\nΗ ΚΥΑ για τα φωτοβολταϊκά - 139 KB


Απόβαση..."μεταναστών" στην Ιεράπετρα κινητοποίησε τις αρχές - Νέα Κρήτη\nΑπόβαση..."μεταναστών" στην Ιεράπετρα κινητοποίησε τις αρχές\nΤελευταία ενημέρωση: 04/12/2017, 19:14\nΣυναγερμός σήμανε την Κυριακή το μεσημέρι σε Αστυνομία και Λιμενικό του νομού Λασιθίου για την απόβαση «μεταναστών» στην παραθαλάσσια περιοχή των Γουρνιών της Παχείας Άμμου Ιεράπετρας, όταν κάποιοι διερχόμενοι από τον βόρειο οδικό άξονα αντιλήφθηκαν την «απόβαση» με σκάφος μιας ομάδας τριάντα περίπου ατόμων.\nΣτο χώρο έφτασαν μέσα σε λίγα λεπτά περιπολικό της Αστυνομίας και του Λιμενικού Αγίου Νικολάου.\nΌπως διαπιστώθηκε στη συνέχεια, δεν πρόκειται για πραγματικούς μετανάστες αλλά για γυρίσματα του νέου ντοκιμαντέρ της Ελένης Βλάσση «Γη της πονεμένης Παναγιάς» που έχει ως θέμα τον ερχομό των Μικρασιατών προσφύγων το 1922 στην περιοχή της Ιεράπετρας και η παρεξήγηση λύθηκε.\nΤο σκηνικό με τους μπόγους στους ώμους, με ένα «μπουλούκι» άγνωστων και με στολές περασμένων εποχών, έδινε την εικόνα ξενόφερτων ανθρώπων που βρέθηκαν για πρώτη φορά σε άγνωστη γη. Η σκηνοθέτης κ. Ελένη Βλάσση μίλησε με τους αστυνομικούς και τους ενημέρωσε για τα γυρίσματα που πραγματοποιούνται στον χώρο.


Λέβητας πέλλετ Axinar (2/2)\nΛέβητας πέλλετ Axinar\nΘΕΜΑ: Λέβητας πέλλετ Axinar\nRe:Re:Re:Re:Λέβητας πέλλετ Axinar\t1 Χρόνος 10 Μήνες πριν\t#163877\nΠως μπορώ να σου στείλω προσωπικό μήνυμα για να σου δώσω το τηλέφωνο;\nΚωστα αυτο ειναι το mail μου.\nΣτειλε το τηλ.σου να σε παρω ακομη και τωρα.\nΜόλις σου έστειλα πάρε και τώρα εάν θέλεις.\nRe:Re:Re:Re:Λέβητας πέλλετ Axinar\t1 Χρόνος 10 Μήνες πριν\t#163878\nΚωστα ριξε μια ματια σε αυτα....\nThe following user(s) said Thank You: Kostas7275\nΛέβητας πέλλετ Axinar\t1 Χρόνος 4 Μήνες πριν\t#167420\nπαλικάρια ενδιαφέρομαι και εγω για τον AXINAR.\nαν έχει καποιος ιδέα τι είναι και τα σχετικα θα με βοηθουσε πάρα πολυ.\nInvicta Insert 800Vt turbo\nΚαι τα μυαλά στα κάγκελα….\nΛέβητας πέλλετ Axinar\t1 Χρόνος 4 Μήνες πριν\t#167421\nπηγαινε να τον δεις από κοντά τι να σου πουμε εμεις,εκει είναι το εργοστασιο ,να σου πει και που τον εβαλε εκει να πας να τον δεις\nΛέβητας πέλλετ Axinar\t1 Χρόνος 4 Μήνες πριν\t#167435\nΦιλε μου το να παω να τον δω απο κοντα ειναι το επομενο και πιο ευκολο βημα. Η ερωτηση μου ειναι αν δεν εγινα κατανοητος, αν ξερει κανεις, εχει ακουσει, εχει ιδια πειρα με τη συγκεκρημενη κατασκευαστρια ετερεια. Αν εχει καποια πληροφορια για τον λεβητα πελετ. Το ειδε σε φιλο ή γνωστο τελος παντων.\nΛέβητας πέλλετ Axinar\t1 Χρόνος 4 Μήνες πριν\t#167442\nΕγώ που τον είδα από κοντά στο εργοστάσιο,σε πρώτη φάση είδα ένα ποιοτικό μηχανημα,τώρα στην λειτουργία δεν ξέρω.\nΜπορώ να πω όμως το εξής από αυτό που είδα αρνητικά :οτι δεν μπορείς να δεις την φλόγα του καυστήρα ,δεν υπάρχει πόρτα να ανοίξεις\nνα δεις αν καίει καλά κλπ.υποτιθεται ότι τα κάνει όλα ο καυστηρας από το λειτουργικό του,πρέπει να λυνεις τον καυστήρα όχι τόσο εύκολο κάθε φορά να τον καθαριζεις.Μετα Εχει ένα μεγάλο καπάκι από πάνω ,το οποίο δεν είναι λειτουργικό να ανοίγεις για να καθαριζεις το πάνω μέρος που μαζεύει στάχτη.Στα θετικά τώρα έχει μοχλό που καθαρίζουν τα Τούμπα.Αυτα ως προς την κατασκευή.\nΡώτα τον ποιος έβαλε στην γυρωυ περιοχή να πας να τον δεις σε λειτουργία.\nThe following user(s) said Thank You: barbanikos\nΛέβητας πέλλετ Axinar\t1 Χρόνος 4 Μήνες πριν\t#167445\nΧιμμμμ θενξ. Πολυ συμαντηκο αυτο με τον ελεγχο της φωτιας.\nΝα σε καλα και παλι.\nΛέβητας πέλλετ Axinar\t1 Χρόνος 4 Μήνες πριν\t#167457\nΝαι, και εμενα αυτό δεν μου αρεσε καθολου,πρόσβαση στο καυστήρα μηδέν. Εξαλου και το από πάνω το καπάκι είναι μεγάλο μακρόστενο και βαρύ για άνοιγμα.Αυτοί λένε ότι δεν θέλει καθόλου άνοιγμα μέσα στη σεζόν ,πράγμα αδύνατο κατ΄εμε ,δεν θα πιάσει κατι ο καυστηρας εκει που καιει το πέλλετ,..........Ειναι παρόμοιος με τους Opop αλλα εκεινος εχει ένα μικρό καπακι από πανω που το ανοίγεις ευκολα σαν πόρτα και βλέπεις μέσα στον καυστήρα και τον καθαρίζεις .


Άργος: Πήρε φωτιά ο σιδηροδρομικός σταθμός του 1900 που εγκαταλείφθηκε το 2010 - Αρχείο anagnostis.org\nΆργος: Πήρε φωτιά ο σιδηροδρομικός σταθμός του 1900 που εγκαταλείφθηκε το 2010\n9 Δεκ 2020 - 17:28 23 Ιαν 2021 - 23:58 anagnostis newsroom\tΆργος, Πυρκαγιές, Σταθμός τρένου\nΑναστάτωση προκλήθηκε στον Σιδηροδρομικό Σταθμό του Άργους το απόγευμα της Τετάρτης 9 Δεκεμβρίου, καθώς προκλήθηκε πυρκαγιά από άγνωστη αιτία.\nΗ φωτιά, σύμφωνα με πληροφορίες, ήταν στο εσωτερικό του κτηρίου του σταθμού και δεν φαινόταν από τον δρόμο.\nΔεν αποκλείεται να έβαλαν φωτιά για να ζεσταθούν κάποιοι άστεγοι που ζουν μέσα σε αυτόν και να τους ξέφυγε με αποτέλεσμα να κληθεί η πυροσβεστική για να επέμβει.\nΣτο σημείο πήγε όχημα της πυροσβεστικής υπηρεσίας Άργους, αστυνομικοί και ένα ασημί φορτηγάκι αγνώστου ρόλου. Άγνωστο παραμένει αν βρήκαν κάποιον μέσα ή αν αυτοί που είναι υπεύθυνοι για το περιστατικό διέφυγαν από το σημείο, ενδεχομένως για να μη συλληφθούν.\nΠλέον έχουν αποχωρήσει όλοι και η φωτιά που μάλλον δεν διήρκεσε πολύ, σβήστηκε.\nΆγνωστο παραμένει τι ζημιές έχουν προκληθεί στο νεοκλασσικό κτήριο που έχει κατασκευαστεί το 1900 και ανήκει στη ΓΑΙΑΟΣΕ, ενώ πρόκειται να αποκατασταθεί προσεχώς για την επικείμενη επαναλειτουργία του τραίνου.\nΝα σημειωθεί πως το συγκεκριμένο αρχιτεκτονικό κόσμημα και χαρακτηρισμένο ως μνημείο πολιτιστικής κληρονομιάς, δεν φυλάσσεται σε αντίθεση με του Ναυπλίου, με αποτέλεσμα την τελευταία δεκαετία να έχει μετατραπεί σε στέκι ναρκωμανών, εύκολη λεία για βανδάλους, καταφύγιο αστέγων, αλλά κυρίως σε εστία μικροβίων επικίνδυνη για τη γειτονιά.\n← Κορωνοϊός: Κορινθία και Αργολίδα πρώτες σε κρούσματα στην Περιφέρεια Πελοποννήσου\nΑργολίδα: Φορτηγατζής έχασε τον έλεγχο και έπεσε σε χαντάκι στο δρόμο για Φίχτια →\nΣυνεχίζουν στον ίδιο δρόμο οι αγρότες\n15 Φεβ 2016 - 18:10 23 Ιαν 2021 - 23:19 anagnostis post\nΗ Λαϊκή Ενότητα Αργολίδας υπέρ του τρένου\n26 Απρ 2017 - 15:19 11 Φεβ 2021 - 00:02 anagnostis post\nΑπαγορεύεται η κυκλοφορία στα φορτηγά τον 15Αύγουστο\n11 Αυγ 2015 - 10:13 12 Φεβ 2021 - 23:52 anagnostis post


Μπες στο παιχνίδι ... - Στοίχημα, Προτάσεις και Προγνωστικά by a-bet.info\nΜε την παρουσία μας στο διαδίκτυο έχουμε δώσει ένα διαφορετικό χρώμα στην άμεση πληροφόρηση του αναγνώστη και του παίκτη του στοιχήματος.\nΑποκλειστικότητες, Picks που μας πάνε ταμείο, videos, photos και σχόλια ΜΕΣΑ από τα γήπεδα … και όχι επειδή κάπου το διαβάσαμε και είπαμε να το κάνουμε δικό μας. Ευρύτατα γνωστό φαινόμενο στο διαδίκτυο το τελευταίο.\nΘέλοντας να διευρύνουμε τον όμορφο αυτόν αγώνα της σωστής ενημέρωσης και του info sharing που έχουμε καθιερώσει από την αρχή της ύπαρξης μας … ΑΝΑΖΗΤΟΥΜΕ-ΠΡΟΤΡΕΠΟΥΜΕ … όσους ασχολούνται με συγκεκριμένα πρωταθλήματα να έρθουν σε επαφή μαζί μας.\nΚυρίως όσοι από τους φίλους που διαμένουν μόνιμα στο εξωτερικό, επιθυμούν να ασχοληθούν ερασιτεχνικά με την αρθρογραφία και την πληροφόρηση κανοντας συγχρονως τα πρώτα τους βήματα στον χώρο με βάση το στοίχημα, ας επικοινωνήσουν μαζί μας στο abetinfo@gmail.com η και απευθείας στο Spype κάνοντας με add με το nick gregykos.\nΗ εμπειρία στον χώρο του στοιχήματος δεν είναι απαραίτητο αντ’αυτού η θέληση και το πείσμα να πετύχουν είναι αυτά που θα μετρήσουν.\nΚαλησπέρα σε όλους τους φίλους που μας επισκέπτονται και πληθαίνουν με τον καιρό. Ελπίζουμε σαν…\nΑδικία, αγανάκτηση και πένθος!→


Εθνική Ομάδα - Σελίδα 4 από 62 - Sfina.gr\nΑρχική / Ποδόσφαιρο / Εθνική Ομάδα / Σελίδα 4\nΜε αλλαγές η 11άδα της Εθνικής\nΟ Γκουστάβο Πογέτ είχε προαναγγείλει ότι θα κάνει κάποιες αλλαγές στο αρχικό σχήμα και προχώρησε σε τρεις ελπίζοντας να έχει επιλέξει τους κατάλληλους για να φέρουν το επιθυμητό αποτέλεσμα στην Πρίστινα.\nΕπίσκεψη από Μπαλτάκο στην Εθνική ομάδα\nΗ Εθνική Ελλάδος δοκιμάζεται απόψε (21:45) στο Κόσοβο για τη 2η αγωνιστική του Nations League και την αποστολή της Εθνικής επισκέφτηκε το πρωί ο Τάκης Μπαλτάκος.\nΝτέρμπι… κορυφής για την Ελλάδα στην Πρίστινα\nΜετά τα «διπλά» που σημείωσαν στην πρεμιέρα των υποχρεώσεων τους στο Nations League, Ελλάδα και Κόσοβο τίθενται αντιμέτωποι (21:45) σε ένα πρόωρο ντέρμπι κορυφής.\nΕθνική Ελλάδας : Νοκ άουτ ο Κώτσιρας,- Αμφίβολος ο Μασούρας κόντρα στο Κόσοβο\nΟ Γιάννης Κώτσιρας έχει υποστεί σφίξιμο στον προσαγωγό και τέθηκε νοκ άουτ από τον αγώνα της Ελλάδας εναντίον του Κοσόβου. Μοιρασμένες οι πιθανότητες για τον Μασούρα.\nΠογιέτ: « Θα αποφασίσω αύριο για την ενδεκάδα- Ηρθαμε για τη νίκη»\nΟ προπονητής της Εθνικής Ελλάδας, Γκουστάβο Πογιέτ, μίλησε για τον αγώνα της Κυριακής (5/6, 21.45) εναντίον του Κοσόβου.\nΜαυροπάνος: “Γνωρίζουμε τον αντίπαλο -Ήρθαμε στο Κόσοβο να πάρουμε τους τρεις βαθμούς “\nΣτη Πρίστινα έφτασε σήμερα (4/6) η αποστολή της Εθνικής μας ομάδας ενόψει του αυριανού αγώνα της με το Κόσοβο\nΠροπονήθηκε ενόψει Κοσσόβου ο Μασούρας\nΚανονικά προπονήθηκε σήμερα στο Μπέλφαστ ο Γιώργος Μασούρας.\nΟ Σκωτσέζος Μπίτον σφυρίζει στο Κόσοβο-Ελλάδα\nΟ Σκωτσέζος Τζον Μπίτον ορίστηκε από την UEFA να διευθύνει την δεύτερη αναμέτρηση της Ελλάδας στο Nations League, την Κυριακή απέναντι στο Κόσοβο στην Πρίστινα (21:45).\nΠογιέτ: «Να είμαστε άντρες και με το Κόσοβο»\nΟ Γκουστάβο Πογιέτ ήταν απόλυτα ικανοποιημένος από τη νίκη της Ελλάδας με 1-0 επί της Β. Ιρλανδίας και έδωσε το σύνθημα για το ματς με το Κόσοβο.\nΣιώπης: «Legend ο Καραγκούνης, μας έδωσε ώθηση»\nΟ μέσος της Εθνικής, Μανώλης Σιώπης έκανε εξαιρετικό παιχνίδι. Στο φινάλε μίλησε για την επίσκεψη του Καραγκούνη στη «γαλανόλευκη» αποστολή.\nΜπακασέτας: «Δεν με νοιάζουν οι προσωπικές διακρίσεις- Θέλουμε να έρθει μια επιτυχία για την Εθνική Ομάδα»\nΟ σκόρερ της Εθνικής στη νίκη με 1-0 απέναντι στην Βόρειο Ιρλανδία, Τάσος Μπακασέτας, μετά το τέλος της αναμέτρησης στο Μπέλφαστ, μίλησε για το ξεκίνημα με το δεξί στο Nations League και την ανάγκη που έχει η «γαλανόλευκη» για επιτυχίες.\nΜαυροπάνος: «Δείξαμε ότι είμαστε έτοιμοι »\nΣτο πρόσωπο που παρουσίασε η Εθνική κόντρα στη Βόρειο Ιρλανδία στάθηκε ο Κωνσταντίνος Μαυροπάνος, μετά το νικηφόρο 1-0 του αντιπροσωπευτικού μας συγκροτήματος στο Μπέλφαστ.\nΜε το δεξί ξεκίνησε τις υποχρεώσεις της στο Μπέλφαστ καθώς ήταν νικηφόρος ο εναρκτήριος αγώνας της Εθνικής μας ομάδας ποδοσφαίρου στο φετινό Nations League.\nΠροβάδισμα για την Εθνική με τον Μπακασέτα\nΣε εξέλιξη βρίσκεται αυτήν την ώρα στο Μπέλφαστ ο εναρκτήριος αγώνας της Εθνικής μας ομάδας ποδοσφαίρου στο φετινό Nations League. Η Εθνική Ελλάδας έκλεισε το α΄ ημίχρονο με προβάδισμα στο σκορ καθώς προηγείται από το 39 ‘ με γκολ […]\nΜε Τσιμίκα, Ρότα και Μάνταλο η Εθνική κόντρα στην Βόρεια Ιρλανδία\nΗ Εθνική Ελλάδας αντιμετωπίζει τη Βόρεια Ιρλανδία (2/6, 21:45, στην πρεμιέρα του Nations League, με την πρώτη… επίσημη 11άδα του Γκουστάβο Πογέτ να γίνεται γνωστή!\nΠογιέτ: « Νομίζω πως είμαστε έτοιμοι- Περιμένω ένταση, ενέργεια και επιθυμία, έχουμε ποιότητα ως ομάδα»\nΓια το παιχνίδι της Εθνικής Ελλάδας απέναντι στη Βόρεια Ιρλανδία για την πρώτη αγωνιστική του Nations League μίλησε ο Γκουστάβο Πογιέτ, ο οποίος θα κάνει το ντεμπούτο του στον πάγκο της «γαλανόλευκης» στο Μπέλφαστ.\nΓιακουμάκης: «Θέλουμε να περάσουμε στον επόμενο γύρο και να είμαστε πρώτοι στον όμιλο »\nΟ Γιώργος Γιακουμάκης μίλησε για την πίστη που υπάρχει στην Εθνική Ελλάδος, την αυτοπεποίθηση που θα έρχεται παιχνίδι με το παιχνίδι, αλλά και τις νέες επιτυχίες που απαιτούνται και χρειάζονται όλοι οι Έλληνες. Οι «αξέχαστες» συμβουλές του Τάκη Φύσσα και […]\nΣτο Μπέλφαστ η Εθνική\nΣτο Μπέλφαστ βρίσκεται από το μεσημέρι η Εθνική Ελλάδος για την αναμέτρηση της πρεμιέρας του Nations League.\nΤην προετοιμασία της για τα ματς του Ιουνίου για το Nations League συνεχίζει η Εθνική ομάδα.\nΤζαβέλλας στον Καρνέζη: «Περάσαμε ωραία φίλε»\nΟ Γιώργος Τζαβέλλας έστειλε το μήνυμά του προς τον Ορέστη Καρνέζη, ο οποίος αποφάσισε να αποσυρθεί από την ενεργό δράση.


Κατερίνα Καινούργιου: «Ο Ανδρέας Μικρούτσικος είναι πιο πάνω από μένα, δεν είναι πάνελ» - Tvnea.com ©\nHome / media / Κατερίνα Καινούργιου: «Ο Ανδρέας Μικρούτσικος είναι πιο πάνω από μένα, δεν είναι πάνελ»\nΚατερίνα Καινούργιου: «Ο Ανδρέας Μικρούτσικος είναι πιο πάνω από μένα, δεν είναι πάνελ»\nΆγγελος Αρτεμιάδης 2/18/2022 03:40:00 μ.μ. media\nΜε αφορμή ένα άρθρο γνώμης που αφορούσε την εκπομπή Super Κατερίνα και την παρουσία του Ανδρέα Μικρούτσικου σε αυτή, η Κατερίνα Καινούργιου πήρε τον λόγο από τους συνεργάτες της και είπε κάποια πράγματα για τον Ανδρέα Μικρούτσικο. Τι ανέφερε η παρουσιάστρια και ποια απάντηση έδωσε ο Ανδρέας Μικρούτσικος;\nΠιο χαρακτηριστικά, η Κατερίνα Καινούργιου είπε, «ο Ανδρέας Μικρούτσικος δεν είναι πάνελ στην εκπομπή. Είναι πιο πάνω από όλους μας και από εμένα. Διάβασα μια κριτική που με στεναχώρησε λίγο. Δεν ειπώθηκε κάτι αρνητικό στο συγκεκριμένο κείμενο, αντιθέτως. Ο Ανδρέας Μικρούτσικος έχει τον σεβασμό όλων μας. Είναι τιμή μας που τον έχουμε εδώ ως πρώτο σχολιαστή. Μακάρι και εγώ να μπορώ σε λίγα χρόνια να είμαι σε μια εκπομπή και να βοηθάω. Όχι να παρουσιάζω αλλά να συμβουλεύω και να δίνω το δικό μου στοιχείο. Μας έχει βοηθήσει πάρα πολύ».\nΟ Ανδρέας Μικρούτσικος πήρε τον λόγο στην συνέχεια λέγοντας πως: «ήταν μια πρόκληση να ανταπεξέλθω βιολογικοσωματικοιδεολογικά. Αυτό για μένα είναι πολύ σημαντικό σε προσωπικό επίπεδο». Στην συνεχεία συνέχισε λέγοντας πως ο λόγος που αποδέχθηκε την πρόταση που του έγινε να είναι μέρος της συγκεκριμένης εκπομπής, είναι γιατί του φερθήκαν όλοι, παραγωγή, παρουσιάστρια και συνεργάτες εξαιρετικά.\nΤο μόνο σίγουρο πάντως είναι πως η Κατερίνα Καινούργιου μίλησε με πολύ συγκινητικά λόγια για τον συνεργάτη της, Ανδρέα Μικρούτσικο λέγοντας του στο τέλος «Σ’ Αγαπάω πολύ να το ξέρεις».\nΚατερίνα Καινούργιου: «Ο Ανδρέας Μικρούτσικος είναι πιο πάνω από μένα, δεν είναι πάνελ» Reviewed by Άγγελος Αρτεμιάδης on 2/18/2022 03:40:00 μ.μ. Rating: 5


Ελληνικό σχολείο VS Γερμανικό σχολείο – tomsnews.de\nΕλληνικό σχολείο VS Γερμανικό σχολείο\n18 Σεπτεμβρίου 2017 Marilyn\nΜαθήτρια 1ης λυκείου με ένα χρόνο καθυστέρηση.\nΣκέψεις πλημμυρίζουν το μυαλό μου.\nΑυτό σημαίνει χάσιμο μίας ολόκληρης χρονιάς. Αυτά που θα σας πω στο συγκεκριμένο άρθρο είναι οι σκέψεις μου ένα χρόνο μετά για τις πρώτες μου μέρες στο γερμανικό σχολείο, πώς ήταν, πώς ένιωσα, τι συνάντησα.\nΠέρυσι τον Ιούλιο όπως είχα αναφέρει σε ένα άλλο μου άρθρο ήρθα στην Γερμανία, κάτι που με έκανε χαρούμενη, αλλά και αγχωμένη ταυτόχρονα. Χαρούμενη, γιατί ήταν υπέροχο που θα πραγματοποιούνταν το όνειρό μου (να ζήσω στο εξωτερικό) και αγχωμένη, γιατί θα ήταν μία νέα ζωή, νέα άτομα, νέο σχολείο, ένα εκπαιδευτικό σύστημα τελείως διαφορετικό.\nΠέρυσι τα σχολεία ξεκίνησαν στις 25 Αυγούστου. Πράγμα που με άγχωσε πιο πολύ, διότι εμείς εκείνη την περίοδο ψάχναμε σε ποιο σχολείο θα πάμε και όλα τα σχολεία είχαν ήδη αρχίσει. Η επιθυμία μου από την ημέρα που έμαθα ότι θα μετακομίσω εδώ ήταν να συνεχίσω να φοιτώ σε ένα ελληνικό σχολείο. Κάτι που δυστυχώς δεν συνέβει. Με αποτέλεσμα μετά από πολλές μέρες ψαξίματος να καταλήξουμε σε ένα γερμανικό σχολείο στην πόλη που μένουμε στη συνοικία Rath. Να φανταστείτε το σχολείο ήταν και international, που να μην ήταν κιόλας.\nΣτις 1 Σεπτεμβρίου του 2016 ήταν η πρώτη μέρα που θα πηγαίναμε στο νέο μας σχολείο. Όταν φτάσαμε ήμουν πολύ αγχωμένη, πιο πολύ, γιατί στο σχολείο όλοι μιλούσαν μία άλλη γλώσσα και όχι ελληνικά, πράγμα πρωτόγνωρο για μένα.\nΒέβαια με το που μπήκαμε στο σχολείο όλοι οι καθηγητές μας υποδέχθηκαν με χαμόγελο και μας έκαναν να χαλαρώσουμε λίγο, ανεξαρτήτως με το ότι έγινε στην πορεία, την πρώτη μέρα είχαν δείξει έναν άλλο εαυτό. Υπάρχει η στοιχειώδης ευγένεια, πως θα μπορούσαν διαφορετικά; Μας καλωσόρισαν λοιπόν και ενώ μας είχαν πει στην αρχή ότι θα μπούμε την επόμενη βδομάδα σε τάξη, τελικά μας βάλανε την πρώτη κιόλας μέρα. Για να πω την αλήθεια ανακουφίστηκα αρχικά, αλλά τα πράγματα δεν ήταν τόσο καθησυχαστικά.\nΟι συμμαθητές μας κοιτούσαν περίεργα σαν να ήμαστε εξωγήινοι. Μακράν όχι φιλικοί. Οι καθηγητές περίμεναν πράγματα από μας σαν να μη χρειαζόταν κάποιος να σε εντάξει στο σύστημα, λες κι όλη μας τη ζωή ήμαστε εδώ.\nΕίσαι μόλις 15 ετών, μετανάστης σε μια ξένη χώρα σε αυτούς τους δύσκολους καιρούς και κανείς δεν ενδιαφέρεται να σε βοηθήσει να ενταχθείς στο καινούργιο που καλείσαι να ζήσεις. Εκπαιδευτικός δε σημαίνει σου μεταδίδω γνώση μόνο. Εκπαιδευτικός είναι αυτός που σε εκπαιδεύει και σε βοηθά να ενσωματωθείς σε μια νέα ομάδα. Η γνώση υπάρχει και στα βιβλία, στο ίντερνετ σχεδόν παντού.\nΑυτό στη δική μας (εννοώ εμένα και τον αδερφό μου) δεν έγινε. Λες και ήταν προκατειλημμένοι μαζί μας, σαν να είχαν προηγούμενα. Κάποιοι από τους καθηγητές δεν κατάλαβαν καν πως είμαστε αδέρφια.\nΔεν ήθελα να στεναχωρήσω και τους γονείς μου λέγοντας λεπτομέρειες γιατί κι αυτοί κάνουν το δικό τους αγώνα σε αυτή τη σκληρή χώρα. Έλεγα θα το υποστώ κι ό,τι γίνει. Θυμάμαι και τον αδερφό μου να λέει κάποια στιγμή πως το σχολείο είναι χάλια με άσεμνες λέξεις που σπανίως χρησιμοποιεί και δε μπορώ να αναφέρω εδώ. Τώρα γελάω φυσικά. Τότε όμως…\nΘα μπορούσα να γράψω πολλά, αλλά όταν τα λες κάπου τα ξαναβιώνεις κι είναι επίπονο. Όμως είχα μια ανεξήγητη επιθυμία να τα μοιραστώ μαζί σας τώρα που ο εφιάλτης πέρασε μια και το Ελληνικό Σχολείο είναι πολύ φιλικό και σίγουρα οικείο.\nΚαλό είναι να μην ξεχνάς γιατί όλα αυτά είναι περγαμηνές, όπως λέει κι ο αγαπημένος μου θείος.\nPosted in: Διάφορα, Κοινωνία Filed under: μαθήτρια\n← Οι εντυπώσεις μου από τους συμμαθητές μου στη φοίτησή μου στο Γερμανικό σχολείο\nΤι συμβαίνει με την μηνιγγίτιδα τύπου Β – Το αίτημα του Φαρμακευτικού και Ιατρικού Συλλόγου μετά το θάνατο παιδιού στο Καστέλι →


Σάββατο 23 Αύγ 2014\nΚαταγράφηκαν έξι διαφορετικοί ήχοι, ανάμεσα σε μαμάδες με τα μικρά τους\nΟι ειδικοί κατέγραψαν ηχητικά ντοκουμέντα, τα οποία αποκαλύπτουν ότι οι χελώνες του γλυκού νερού ενδεχομένως να έχουν πιο περίπλοκους κοινωνικούς δεσμούς στη ζωή τους απ' ό,τι πιστευόταν ώς σήμερα\nΠΡΩΤΗ ΦΟΡΑ εντοπίζονται στοιχεία, τα οποία αποδεικνύουν την παροχή γονικής φροντίδας στο συγκεκριμένο είδος\nΟι χελώνες του Αμαζονίου επικοινωνούν μεταξύ τους παράγοντας έξι διαφορετικούς ήχους σύμφωνα με Βραζιλιάνους επιστήμονες. Συγκεκριμένα, οι ερευνητές κατάφεραν να καταγράψουν υποβρύχιες «συνομιλίες» ανάμεσα σε θηλυκές χελώνες και τα μικρά τους χελωνάκια, διαπιστώνοντας εκτεταμένη επικοινωνία κυρίως κατά την άφιξη των μικρών στο νερό, μετά την εκκόλαψή τους. Πρόκειται για την πρώτη φορά που εντοπίζονται στοιχεία τα οποία αποδεικνύουν την παροχή γονεϊκής φροντίδας στο συγκεκριμένο είδος.\nΌπως δημοσιεύουν στο επιστημονικό έντυπο «Herpetologica», οι ειδικοί κατέγραψαν ηχητικά ντοκουμέντα τα οποία αποκαλύπτουν ότι οι χελώνες του γλυκού νερού ενδεχομένως να έχουν πιο περίπλοκους κοινωνικούς δεσμούς στη ζωή τους απ' ό,τι πιστευόταν ώς σήμερα.\nΗ μελέτη πραγματοποιήθηκε στον ποταμό Τρομπέτας στον Αμαζόνιο, μεταξύ 2009-2011, από ερευνητές της Εταιρείας για την Προστασία της Άγριας Ζωής (Wildlife Conservation Society - WCS) και του Εθνικού Ινστιτούτου Έρευνας του Αμαζονίου (INPA). Το ηχητικό υλικό ελήφθη με τη βοήθεια ειδικών μικροφώνων και υποβρύχιων υδροφώνων. Από αυτό προέκυψαν συνολικά 250 επικοινωνιακά σήματα μεταξύ των χελωνών. Αναλύοντας το υλικό, οι ερευνητές μοίρασαν τα υποβρύχια «καλέσματα» σε έξι διαφορετικές κατηγορίες, βάσει των συμπεριφορών από τις οποίες συνοδεύονταν κάθε φορά.\n«Η ακριβής μετάφραση των συγκεκριμένων ηχητικών μηνυμάτων δεν είναι ξεκάθαρη, ωστόσο πιστεύουμε ότι οι χελώνες αντάλλασσαν πληροφορίες μεταξύ τους», εξηγεί η δρ Καμίλα Φεράρα από το πρόγραμμα της Εταιρείας για την Προστασία της Άγριας Ζωής της Βραζιλίας.\n«Πιστεύουμε ότι σε γενικές γραμμές ο ήχος βοηθά τα ζώα να συγχρονίζουν τις δραστηριότητές τους κατά την περίοδο της ωοτοκίας», προσθέτει. Σύμφωνα με τους επιστήμονες, το ύφος των ηχητικών μηνυμάτων άλλαζε ανάλογα με τη συμπεριφορά των χελωνών.\nΓια παράδειγμα, οι «συνομιλίες» ήταν διαφορετικές όταν οι ενήλικες χελώνες έπεφταν στο ποτάμι με σκοπό τη μετανάστευση και διαφορετικές όταν συγκεντρώνονταν μπροστά από τις όχθες όπου γεννούσαν τα αβγά τους. Η επικοινωνία πάλι άλλαζε ύφος όταν οι μαμάδες περίμεναν την άφιξη των μικρών τους στο νερό. «Οι μαμάδες περιμένουν τα μικρά τους», αναφέρει η δρ Φεράρα. «Χωρίς τους ήχους αυτούς, τα μικρά ενδεχομένως να μη γνωρίζουν προς τα πού πρέπει να κατευθυνθούν».


Η εγκεφαλική παράλυση (cerebral palsy, CP) είναι η κύρια αιτία της παιδικής αναπηρίας.\nΗ εγκεφαλική παράλυση δεν είναι νόσος αλλά ένα σύνθετο σύμπτωμα.\nΑποτελεί έναν όρο ‘ομπρ...\nΗ μυική δύναμη ενός εφήβου αποτελεί παράγοντα προστασίας κατά της καρδιοπάθειας και του διαβήτη αργότερα στη...\nΣωματική άσκηση σε παιδιά με ειδικές ανάγκες\nΟ ρόλος της σωματικής άσκησης στη ζωή του παιδιού είναι ιδιαίτερα σημαντικός και αναγκαίος. Εφοδιάζει το παιδί με ικανότητες σωματικές και κινητικές που του είναι απαραίτητες για την καθημερινή λει...


ΜΥΓΔΟΝΙΑΚΟΣ Α.Ε.Σ. - ΣΤΕΡΗΘΗΚΕ ΒΑΘΜΟΥΣ η ΓΥΝΑΙΚΕΙΑ ΟΜΑΔΑ ΤΟΥ ΜΥΓΔΟΝΙΑΚΟΥ\nΣΤΕΡΗΘΗΚΕ ΒΑΘΜΟΥΣ η ΓΥΝΑΙΚΕΙΑ ΟΜΑΔΑ ΤΟΥ ΜΥΓΔΟΝΙΑΚΟΥ\nΠήρε βαθμό αλλά ηττήθηκε η γυναικεία ομάδα του Μυγδονιακού στο τοπικό ντέρμπι της 25/11/2018 στο ΔΓ Μυγδονίας με 2--3(21-25)(25-20)(29-31)(25-15)(8-15), από την συνδημότισσα ομάδα του ΑΣ Ωραιοκάστρου.\nΤα κορίτσια του Μυγδονιακού πλήρωσαν πολύ ακριβά το άγχος και τα πολλά λάθη απέναντι στα κορίτσια του ΑΣΩ και χάρισαν 2 πολύτιμους βαθμούς. Μετά από 7 συνεχόμενες καθαρές νίκες στο πρωτάθλημα της Β' Εθνικής της ΕΠΕΣΘ, οι Πορτοκαλί συνεχίζουν να ηγούνται της κατηγορίας έχοντας τα λιγότερα χαμένα σετ και πλέον 3 βαθμούς διαφορά από τον Ατρόμητο Τριαδίου. Οι υποχρεώσεις του Μυγδονιακού συνεχίζουν με δυνατούς αγώνες, στο πρωτάθλημα εκτός έδρας με την ΜΕΝΤ (2/12) και στο κύπελλο επίσης εκτός έδρας με τον Ηρακλή Γέφυρας (5/12).\nΜΥΓΔΟΝΙΑΚΟΣ: (Τρύψια Άντζυ) Μποσταντζόγλου Ελένη (C), Χατζίκου Βίκυ, Καραγιάννη Θέη, Θεοτή Αντωνία, Αξάρη Αναστασία, Μυλωνά Άννα, Κανταρτζή Ελπίδα (L), Χατζηαστερίου Μαρία (L), Ρωφαλίκου Στέλλα, Γιάμπαστου - Πουλέκα Κατερίνα, Λάκη Μαρία, Μαράνα Γεωργία, Λεούδη Μηλένα, Καραντάκη Δήμητρα.\nΑΣ ΩΡΑΙΟΚΑΣΤΡΟ: (Βαγγέλης Ιωάννης, Αγγουράς Κων/νος) Παπαζαχαρίου Παναγιώτα (C), Καλτουρμίδου Μαργαρίτα, Παντελίδου Μελίνα - Ελένη, Ζηνωνίδου Μελπομένη, Τσιούπα Γεωργία, Καράτερζη Ευσταθία, Παρασκευοπούλου Χρυσούλα, Ιωαννίδου Φλώρα (L), Κυρμανίδου Μαρία (L), Χριστοφορούδη Αικατερίνη, Σωτηρίου Νεφέλη - Παναγιώτα, Μαρκάδα Βασιλεία, Πετρίδη Αικατερίνη, Φιλίππου Νίνα.\nΔείτε πλούσιο φωτογραφικό υλικό από τον αγώνα στην σελίδα στο facebook του ATERMON VOLLEYBALL CLUB, στο άλμπουμ:


Η Κρήτη επενδύει στην ανάπτυξη του θρησκευτικού τουρισμού - CNA News (cna.gr)\nΑρχική/ΤΟΥΡΙΣΜΟΣ/Η Κρήτη επενδύει στην ανάπτυξη του θρησκευτικού τουρισμού\nΗ Κρήτη επενδύει στην ανάπτυξη του θρησκευτικού τουρισμού\nΗ Κρήτη, όπου η Ορθοδοξία τιμάται με πίστη και σεβασμό, αποτελεί σήμερα ένα σημαντικό και ιδιαίτερο θρησκευτικό προορισμό, στον οποίο εκφράζεται η ανάγκη των επισκεπτών να έλθουν σε επαφή με μια διαφορετική όψη της μεγαλονήσου, αυτήν της Ορθοδοξίας.\nΣτα βήματα του Αποστόλου Παύλου, οι χριστιανικές κοινότητες της Κρήτης μεγαλούργησαν με την ορθόδοξη πίστη σε εκκλησίες και ναούς, σε μοναστήρια και ερημητήρια, σε σπήλαια που χρησιμοποιήθηκαν ως ασκητήρια και πλήθος παρεκκλησίων και Ιερών Ναών της βυζαντινής, της μεταβυζαντινής και των λοιπών περιόδων, με απαράμιλλα ξυλόγλυπτα τέμπλα, θαυμάσιες εικόνες και ιερά λείψανα Αγίων, που πλέον θεωρούνται θρησκευτικά μνημεία υψηλού ενδιαφέροντος.\nΣήμερα, μπορούν να ενταχθούν ενδεικτικά μνημεία, που ανεγέρθηκαν στην Κρήτη κατά τη Βυζαντινή Εποχή, τη Βενετική και την όψιμη Οθωμανική περίοδο-με έμφαση στη διαχρονική συνέχεια του Χριστιανισμού στο νησί -και ο καταμερισμός τους σε ομάδες μνημείων ανάλογα με τον χωρικό τους προσδιορισμό-, μπορεί να οδηγήσει σε θεματικές διαδρομές, με επίκεντρο τον θρησκευτικό τουρισμό.\nΓια παράδειγμα το Ναό της Αγίας Αικατερίνης των Σιναϊτών, το Μικρό Άγιο Μηνά, το Μητροπολιτικό Ναό Αγίου Μηνά, τον Άγιο Τίτο, τη Βασιλική Αγίου Πέτρου, τη Μονή Παλιανής, τον Άγιο Τίτο Γόρτυνας,τις Μονές Βροντησίου και Βαλσαμόνερου, τη Μονή Οδηγήτριας μεταξύ Λίσταρου – Αγιοφάραγγου,τη Μονή Κουδουμά, τις Μονές Κεράς στην Κερά και στην Κριτσά ,τη Μονή Καψά ανατολικά του Μακρύ Γιαλλού, τη Μονή Σαββαθιανών, την Παναγία Φόδελε, τη Μονή Αρκαδίου, τον Άγιο Ευτύχιο και Παναγία Κερά στο Χρωμοναστήρι Ρεθύμνου, την Παλαιοχριστιανική Βασιλική στο Ονυθέ Ρεθύμνου,το Ναό Αγίου Νικολάου στα Κυριακοσέλια Αποκορώνου, τις Μονές Αγίας Τριάδας Τζαγκαρόλων και Γκουνερνέτου στο Ακρωτήρι Χανίων, το Ναό Αγίου Νικολάου στα Χανιά, το Ναό Αγίου Ιωάννη στον Αλικιανό, τη Μονή Γωνιάς στο Κολυμπάρι, τη Μονή Χρυσοσκαλίτισσας κοντά στο Ελαφονήσι κλπ.\nΗ Περιφέρεια Κρήτης επενδύει στην ανάπτυξη του Θρησκευτικού τουρισμού και με την Εκκλησία της Κρήτης και τη στήριξη του Υπουργείου Τουρισμού, οργάνωσε την περιοδεία «στα βήματα του Αποστόλου Παύλου 25 κληρικών της Καθολικής Εκκλησίας στην Αυστρία, τους οποίους συνόδευσε ο Ορθόδοξος Μητροπολίτης Αυστρίας κ. Αρσένιος, όπως και την ιδιαίτερα επιτυχημένη πρόσφατη αποστολή της Περιφέρειας στην Αγ. Πετρούπολη, όπου πραγματοποιήθηκε έκθεση Αγιογραφίας του Κρητικού ζωγράφου Μανόλη Μπετεινάκη. Παράλληλα ήρθε σε επαφή με τους υπεύθυνους του Γραφείου Προσκυνηματικών Περιηγήσεων της Εκκλησίας της Ρωσίας και άλλων χωρών για ανταλλαγή απόψεων και ιδεών για το μέλλον του Θρησκευτικού Τουρισμού.\nΗ Περιφέρεια Κρήτης συμμετέχει σε τουριστικές-πολιτιστικές εκθέσεις στο εξωτερικό και διαμορφώνει προτάσεις προσαρμοσμένες στα ενδιαφέροντα των δυνητικών επισκεπτών.\nΣημαντικό βοήθημα για τους επισκέπτες του νησιού, είναι η έκδοση Τουριστικού Οδηγού Μνημείων Χριστιανικής Πίστεως της Κρήτης με πρωτοβουλία της Συνοδικής Επιτροπής επί του Θρησκευτικού Τουρισμού σε συνεργασία με την Περιφέρεια Κρήτης.


Τα τοπωνύμια της Ελλάδας και η προέλευσή τους - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 8 ΙΣΤΟΡΙΚΑ Τα τοπωνύμια της Ελλάδας και η προέλευσή τους\n1/24/2021 11:18:00 μ.μ. 8 , ΙΣΤΟΡΙΚΑ Edit\nΤι είναι τα τοπωνύμια; - Πόσα από αυτά είναι ξενικά; - Η περίφημη μελέτη του Max Vasmer για τα σλαβικά τοπωνύμια στην Ελλάδα - Οι απόψεις των Ελλήνων επιστημόνων\nΜε ένα άκρως ενδιαφέρον θέμα, που έχει προκαλέσει τεράστιες συζητήσεις μεταξύ Ελλήνων και ξένων επιστημόνων, θα ασχοληθούμε στο σημερινό μας άρθρο. Θα εξετάσουμε τα ελληνικά τοπωνύμια και την προέλευσή τους. Για τα τοπωνύμια της χώρας μας έχουν γραφτεί πολλά και υπήρξαν έντονες αντιπαραθέσεις μεταξύ Ελλήνων και ξένων επιστημόνων. Υπάρχουν χιλιάδες τοπωνύμια στη χώρα μας και είναι πολύ πιθανό μερικές ετυμολογίες που έχουν δοθεί μέχρι σήμερα να είναι λανθασμένες.\nΣτο σπουδαίο έργο του «ΕΤΥΜΟΛΟΓΙΚΟ ΛΕΞΙΚΟ ΤΩΝ ΝΕΟΕΛΛΗΝΙΚΩΝ ΟΙΚΩΝΥΜΙΩΝ», ο αείμνηστος πανεπιστημιακός Χαράλαμπος Π. Συμεωνίδης καταγράφει τις ετυμολογίες 18.445 ελληνικών τοπωνυμίων. Λογικό είναι στα αμέτρητα στοιχεία που παρουσιάζει να υπάρχουν και κάποια λάθη. Το ίδιο συμβαίνει και με το κλασικό έργο του Μαξ Φάσμερ (Max Vasmer) «Die Slaven in Griechenland»(Βερολίνο 1941). Θα παραθέσουμε εδώ μερικά στοιχεία για το ποια από τα τοπωνύμια της χώρας μας είναι ξενόφερτα με βάση κάποιους κανόνες και θα επανέλθουμε αν χρειαστεί με νέα στοιχεία.\nΤι είναι τα τοπωνύμια;\nΜε τον όρο τοπωνύμια (αγγλ. place-names, γαλλ. Noms de lieu, γερμ. Ortsnamen κλπ) ονομάζονται όλοι οι κατοικημένοι και ακατοίκητοι τόποι: πόλεις, κωμοπόλεις, χωριά, βουνά, ποτάμια, θάλασσες, λίμνες, ακόμα και συνοικίες πόλεων. Οι ονοματολόγοι χρησιμοποιούν τον πιο εξειδικευμένο όρο οικωνύμια για τα ονόματα κατοικημένων τόπων (πόλεων, κωμοπόλεων, οικισμών) ,σε αντίθεση με τα ονόματα των απλών τοποθεσιών που ονομάζονται εδαφωνύμια. Τα ονόματα ποταμών, λιμνών κλπ ονομάζονται υδρωνύμια, τα ονόματα βουνών, λόφων κλπ ορεωνύμια, τα ονόματα που προέρχονται από κάποιον άγιο ή ναό λέγονται ναωνύμια κλπ.\nΠώς όμως παίρνει το όνομά του ένας τόπος, πώς δίνεται ένα τοπωνύμιο;\nα) από ένα κατεξοχήν γνώρισμά του (Μαυροβούνι, Ξεριάς, Δερβένι κλπ)\nβ) από τη γεωργική χρήση του (Αμπελόκηποι, Καρυές κλπ)\nγ) από ένα ιστορικό ή μυθολογικό πρόσωπο ή γεγονός (Θεσσαλονίκη, Φίλιπποι, Ελλήσποντος κλπ)\nδ) από τεχνικά έργα (Γέφυρα, Νταμάρια, Καμίνια κλπ)\nε) από οποιαδήποτε άλλη θέση, γνώρισμα (Βίγλα= παρατηρητήριο σε δεσπόζουσα θέση, Κάστρο, Επισκοπή κλπ)\nστ) από ονόματα θεών, αγίων και ηρώων(Άγιος Γεώργιος, Ποσειδωνία, Ηράκλεια κλπ)\nζ) από ονόματα φυτών (φυτωνύμια) και ζώων (ζωωνύμια)(Δάφνη, Γαϊδουρονήσι, Μελίσσια κλπ) και\nθ) από λαϊκές αντιλήψεις και δοξασίες (Δρακοβούνι, Νεράιδα κλπ).\nΣτα ελληνικά τοπωνύμια αποτυπώθηκε το πέρασμα διάφορων αρχαίων και μεσαιωνικών λαών: Πέρσες, Ρωμαίοι, Γαλάτες ,Ούννοι, Γότθοι, Άβαροι, Σλάβοι, Άραβες, Αλβανοί, Τούρκοι κ. ά.\nΕτυμολογικές αναζητήσεις για τοπωνύμια υπάρχουν ήδη από την αρχαιότητα. Στους νεότερους χρόνους τα θεμέλια για τις ονοματολογικές έρευνες στη χώρα μας βάζει η «Γεωγραφία Παλαιά και Νέα» του μητροπολίτη Αθηνών Μελέτιου(Βενετία 1728). Ακολουθεί η «Νεωτερική Γεωγραφία» των Γ. Κωνσταντά και Δ. Φιλιππίδη (Βιέννη 1791) και το περιοδικό «Ελληνομνήμων» που εξέδιδε από το 1843 ως το 1853 ο Α. Μουστοξύδης. Σημαντική είναι η συνεισφορά στην ονοματολογία των πανεπιστημιακών και ακαδημαϊκών Γ. Ν. Χατζηδάκι, Μ.Πολίτη, Σ. Λάμπρου και κυρίως του Κ.Άμαντου.\nΝεότεροι σημαντικοί ονοματολόγοι είναι οι: Α. Μηλιαράκης, Η. Τσιτσέλης, Δ. Γεωργακάς, Δ. Βαγιακάκος και Ι. Θωμόπουλος.\nΤα παλαιότερα τοπωνύμια στον ελλαδικό χώρο είναι τα λεγόμενα προελληνικά. Προέρχονται από τη γλώσσα ενός ή περισσοτέρων λαών που κατοίκησαν στην ηπειρωτική Ελλάδα και τα νησιά πριν την εγκατάσταση των ινδοευρωπαϊκής καταγωγής Ελλήνων. Ο προελληνικός αυτός λαός αναφέρεται από τους Έλληνες συγγραφείς με διάφορα ονόματα: Πελασγοί, Λέλεγες, Κάρες κ. α.\nΠρώτος ο P. Kretschmer παρατήρησε και έφερε στην επιφάνεια το γεγονός της καταπληκτικής ομοιότητας ονομάτων πόλεων, ποταμών και βουνών που απαντούν στην ηπειρωτική Ελλάδα και τα νησιά του Αιγαίου από τη μία πλευρά και τη Μ. Ασία από την άλλη.\nΈτσι προελληνικά τοπωνύμια θεωρούνται μεταξύ άλλων τα: Κνω(σ)σός, Υμηττός, Λυκαβηττός, Κηφισός, Ιλισός, Φαλάσαρνα, Παρνασσός, Τέλενδος, Κόρινθος, Κάρυστος, Ρίθυμνα, Λάρισα, Δήλος, Σάμη, Θήβαι κ. ά.\nΔιατυπώθηκαν κάποιες ενστάσεις από πελασγιστές (V. Georgiev, A. Van Windekens κ. α.), οι οποίες όμως δεν φαίνεται ότι ευσταθούν.\nΑρχαία ελληνικά τοπωνύμια\nΠάρα πολλά αρχαία ελληνικά τοπωνύμια σώζονται ως τις μέρες μας: Αθήνα, Πειραιάς, Θεσσαλονίκη, Θάσος, Δελφοί, Ολυμπία, Σπάρτη, Πολίχνη, Ναύπακτος κλπ. Σημαντικές συγκεντρωτικές πηγές τους είναι τα «Γεωγραφικά» του Στράβωνα (1ος π. Χ.-1ος μ. Χ. αι.) και τα «Εθνικά» του Στέφανου Βυζάντιου (7ος αι. μ. Χ.). Σήμερα βρίσκονται συγκεντρωμένα στο μοναδικό στο είδος του λεξικό των κυρίων ονομάτων των Pape-Benseller.\nΣτα βυζαντινά χρόνια εκτός από τα αρχαία ελληνικά τοπωνύμια που επιβιώνουν προστίθενται νέα, καθώς συντελούνται μεγάλες αλλαγές και δημιουργούνται νέοι όροι στην κρατική, οικονομική και θρησκευτική ζωή του τόπου. Κατά την βυζαντινή περίοδο εμφανίζονται πάρα πολλά ναωνύμια, τα οποία ο περιβόητος Fallmerayer θέλησε να αξιοποιήσει για να στηρίξει τη θεωρία του για δήθεν εκσλαβισμό της Ελλάδας. Ισχυριζόταν ότι τα ναωνύμια του ελληνικού και γενικότερα του βαλκανικού χώρου οφείλονται στους εκχριστιανισμένους Σλάβους που τα διέδωσαν παντού. Όμως οι πρώτες συστηματικές μελέτες των ναωνυμίων και άλλων χριστιανικών τοπωνυμίων (από τον C. Jirecek) απέδειξαν ότι τα τοπωνύμια της κατηγορίας αυτής δεν συνδέονται κατά κανένα τρόπο με τους Σλάβους, εφόσον εμφανίζονται με την ίδια συχνότητα και σε άλλα ελληνικά μέρη, όπου ποτέ δεν πάτησαν το πόδι τους Σλάβοι, αλλά ανήκουν στην περίοδο των πρώτων χριστιανικών αιώνων και στον ζήλο των πρώτων Χριστιανών.\nΣτα βυζαντινά χρόνια αρχίζουν εμφανίζονται και τα πρώτα ξένα τοπωνύμια, με τα οποία θα ασχοληθούμε εκτενέστερα στη συνέχεια: αραβικά (Ατσιπόπουλο, Σαρακήνικοκ. ά.), σλαβικά(Σκλαβοχώρι, Αλαμάνα κ. ά.), αρβανίτικα, αρμένικα κ. α. Δυστυχώς, υπάρχει τεράστιο κενό και στον χώρο των βυζαντινών ανθρωπωνυμίων και τοπωνυμίων. Από το 1892 ο Σ. Λάμπρος και από το 1930 ο Κ.Άμαντος τόνισαν την ανάγκη σύνταξης ενός μεσαιωνικού τοπωνυμικού λεξικού. Υλικό υπάρχει ιδίως στα πρακτικά των μονών του Αγίου Όρους και της Πάτμου, προεργασία έχει γίνει, αλλά δυστυχώς δεν υπάρχει πολιτική βούληση για την έκδοση ενός τέτοιου λεξικού.\nΜε τον όρο νεοελληνικά τοπωνύμια, εννοούμε τόσο εκείνα που δημιουργήθηκαν κατά τη νεοελληνική περίοδο, όσο εκείνα που προέρχονται από το παρελθόν (προελληνικά, αρχαιοελληνικά, βυζαντινά). Αρκετά προελληνικά τοπωνύμια, επιβιώνουν μέχρι σήμερα. Στο εξαιρετικό έργο του «Μελέτη τοπωνυμική της νήσου Κέω» (Σύρος 1963), ο Ι. Θωμόπουλος αποδεικνύει ότι πολλά τοπωνύμια της Κέας, είναι προελληνικά: Λάρνα (πβ. προελλ. Λάρ-υμνα, Λαρίνη), Άρταλος (πβ. αρχ. Αρτάνη, Άρδαλος, Άρδαλα κλπ.), Καύκασος, Ορκός (πβ. Όρκος, Όρκιστος). Η περίπτωση της Τζιας, μας δείχνει ότι υπάρχουν στον ελλαδικό χώρο πολύ περισσότερα προελληνικά, αρχαία και βυζαντινά απ’ ότι νομίζουμε και προφανώς κάποια από αυτά έχουν «χρεωθεί» ως ξενόφερτα. Σίγουρα, όμως, τα περισσότερα σύγχρονα ελληνικά τοπωνύμια, είναι δημιουργήματα του μεσαιωνικού και του νέου ελληνισμού.\nΓια τα επιθήματα (προσφύματα που προσκολλώνται στο τέλος μιας λέξης) των νεοελληνικών τοπωνυμίων, υπάρχει μία εξαιρετική, αν και παλιά μελέτη του Κ. Άμαντου: «Die Suffixe der neugriechischen Ortsnamen», Μόναχο 1903.\nΑπό τα νεοελληνικά τοπωνύμια, έχουν μελετηθεί περισσότερο τα ναωνύμια, που προέρχονται δηλαδή από το όνομα κάποιου αγίου ή αγίας. Βέβαια, εκτός από τους ευρέως γνωστούς αγίους και αγίες, υπάρχουν και λιγότερο γνωστοί και γνωστές: Άγιος Κάρπων, Άγιος Ελισαίος, Αγία Θέκλα, Αγία Ματρώνα, Αγία Φωτίδα, κ.ά. Οι Άγιοι Δέκα, είναι γνωστοί στην Κρήτη όπου και μαρτύρησαν, ενώ υπάρχουν διάφοροι τύποι των ναωνυμίων: π.χ. Αϊγιάννης < Άγιος Ιωάννης, Αϊλιάς < Άγιος Ηλίας κ.ά. Χρησιμοποιούνται επίσης υποκοριστικά ως τοπωνύμια (Παναγίτσα, Προδρόμι < Άγιος Πρόδρομος), ενώ σε ορισμένες περιπτώσεις παραλείπεται το προσωπωνύμιο του αγίου ή της αγίας και το τοπωνύμιο εκφέρεται μόνο με τον τοπικό ή κτητορικό προσδιορισμό: Σπηλιώτισσα (=Παναγιά η Σπηλιώτισσα), Ρωμανού (παλιά μονή ιδιοκτησίας σήμερα της οικογένειας Ρωμανού) κ.ά. Συγχώνευση των λέξεων άγιος/αγία με το όνομα τους, έχουμε σε αρκετές περιπτώσεις (Σαντριάς = Άγιος Ανδρέας, Ασοφιά = Αγία Σοφία κλπ). Τέλος, υπάρχουν πολλά τοπωνύμια περιληπτικά (Άγιος Σαράντος, Άγιος Πάντος) ή άλλα που δεν προσδιορίζουν κάποιον άγιο (Αγία Σωτήρα, Αγία Καπέλα, προερχόμενο από την εποχή των Φράγκων , cappella=ξωκλήσι).\nΑς δούμε τώρα και τα πιο συνηθισμένα επιθήματα των νεοελληνικών τοπωνυμίων.\nούσσα (αρχ.-όεσσα/-ούσσα, π.χ. Ερεικούσσα)\nού (πιθανότατα προέρχεται από την –ούσσα με συντόμευση και προσαρμογή της στα θηλυκά κύρια ονόματα σε – ού, π.χ. Αχινού, Κολοκυνθού, που όπως έχουμε αναφέρει σε παλαιότερο άρθρο μας, προέρχεται από τα κτήματα της οικογένειας Κολοκύνθη στην περιοχή κλπ).\nούντα (αρχ. –ούς, π.χ. Ελούντα < ελαία).\nώντας/-ώντα (από σύμφυρση των αρχαίων επιθημάτων\nούς, -ούντος και –ών, -ώνος, π.χ. Παγώντας, της Σάμου < αρχ. πάγος = λόφος)\nώνας (αρχ. –ών, -ώνος, π.χ. Δαφνώνας < δάφνη)\nωνιά (αρχ. –ωνιά < -ών),\n-ιάς, π.χ. Πευκιάς < πεύκο\nάς, το οποίο κατά τον Κ. Άμαντο προέρχεται από το προηγούμενο επίθημα –ιάς, ενώ ο Χ. Συμεωνίδης, θεωρεί ότι «πρόκειται για νέα τοπωνυμική λειτουργία που ανέλαβε κάποτε το αρχαίο επίθημα –άς, που σχημάτιζε επαγγελματικά και παρωνύμια: π.χ. Αρμακάς = αρμάκι = χώρισμα των αγρών με πέτρες ή ανυψωμένο χώμα.\nάδα (από το αρχ. –άς, -άδα, π.χ. Λευκάδα)\nερός, -ερή, -ερό, (αρχ. –ρός, π.χ. Αχλαδερή < αχλάδι)\nωπός (αρχ. –ωπός), -ός, -ό (από τα αρχ. χρυσούς, αργυρούς κλπ, δημιουργήθηκαν τα χρυσός, αργυρός, που προσδιόρισαν αργότερα και τα τοπωνύμια)\nίλας (αρχ. –ίας), -ιανά (αρχ. –ιανός, π.χ. Θεοδωριανά < Άγιος Θεόδωρος)\nιάνικα < - ιανά + -ικα, π.χ. Σωτηριάνικα < Σωτήρης\nαίικα < επίθημα οικογενειακών ονομάτων - αίοι(π.χ. Σπαθαραίοι < επών. Σπαθάρης)\nΣλαβικά τοπωνύμια στην Ελλάδα\nΟ πρώτος που έθεσε το θέμα των σλαβικών τοπωνυμίων στην Ελλάδα, ήταν ο Ιάκωβος Φίλιππος Φαλμεράιερ, στον οποίο έχουμε αναφερθεί σε άρθρα μας παλαιότερα.\nΜε την εξασθένηση των βορείων συνόρων της βυζαντινής αυτοκρατορίας στα χρόνια του αυτοκράτορα Φωκά (602-610), βρήκαν ευκαιρία οι Σλάβοι να διεισδύσουν στα βυζαντινά εδάφη και σταδιακά να εγκατασταθούν σε ορισμένα από αυτά, αφήνοντας πίσω τους και τα σλαβικά τοπωνύμια που υπάρχουν ως σήμερα στην Ελλάδα.\nΟ Φαλμεράιερ έγραφε: «Επειδή ούτε σταγών γνησίου και ακράτου ελληνικού αίματος ρέει εις τας φλέβας των χριστιανικών κατοίκων της Ελλάδας… Είναι σκυθικοί Σλάβοι, ιλλυρικοί Αρναούται (= Αλβανοί), απόγονοι βορείων λαών, ομόφυλοι των Σέρβων, των Βουλγάρων, των Δαλματών και των Μοσχοβιτών…».\nΣτις ατεκμηρίωτες αναφορές του Φαλμεράιερ, αντέδρασαν πολλοί, με πρώτο τον Βιεννέζο σλαβιστή B. Kopitar (1830).\nΑκολούθησαν οι: J. Zinkeisen (1832), Gervinus, Κ. Παπαρρηγόπουλος (1843), K. Hopf (1867), G. Hertzberg (1906), A. Thumb (1915) κ.ά., που ανασκεύασαν τις έωλες θεωρίες του Φαλμεράιερ. Κορυφαίο έργο για τα σλαβικά τοπωνύμια στην Ελλάδα, είναι το «Die Slaven in Griechenland του M. Vasmer (1941), με το οποίο θα ασχοληθούμε εκτενέστερα στη συνέχεια.\nΠώς όμως ξεχωρίζουμε ένα σλαβικό τοπωνύμιο;\nΚατά τον Max Vasmer, οι καταλήξεις των σλαβικών τοπωνυμίων στην Ελλάδα, είναι 27. Κυριότερες, είναι οι εξής τέσσερις:\nα) – ίτσα: προέρχεται από την αρχική σλαβική κατάληξη – ic (-ιτς), π.χ. Πέτροβιτς = ο γιος του Πέτροβιτς. Στα θηλυκά, η κατάληξη έγινε –ica (=ίτσα), απέκτησε αρχικά υποκοριστική σημασία, αλλά τελικά έγινε τοπωνυμική κατάληξη. Προσοχή όμως! Όλα τα τοπωνύμια σε –ίτσα, δεν είναι σλαβικά! Ιδιαίτερα, πολλά σύνθετα, όπως π.χ. η Παλαιοκαστρίτσα (της Κέρκυρας), είναι ελληνικότατα τοπωνύμια (<παλαιός+καστρίτσα<κάστρο).\nβ) –ιστα: προέρχεται από το αρχικό σλαβικό επίρρημα –isce το οποίο έμπαινε σ’ ένα όνομα για να δηλώσει τον τόπο όπου βρισκόταν ένα πράγμα ή πρόσωπο.\nγ) –οβα, -οβο: προέρχεται από την αρχική σλαβική κατάληξη –οv, -ονα, -ονο, που σήμαινε τον κτήτορα, αυτόν δηλαδή στον οποίο ανήκει κάτι. Σαν τοπωνυμική κατάληξη, σήμαινε τον τόπο που ανήκε σε κάποιον.\nδ) –ανη, -ιανη: προέρχεται από τη σλαβική κατάληξη –ani (-jani) ή –ane, που είναι πληθυντικού αριθμού και φανερώνει εθνικά ονόματα ή ενδείξεις κοινωνικών τάξεων.\nΦραγκικά τοπωνύμια στην Ελλάδα\nΤα φραγκικά τοπωνύμια στην Ελλάδα, είναι απομεινάρια της φραγκοκρατίας (1204-1566), κατά τη διάρκεια της οποίας Φράγκοι ηγεμόνες είχαν εγκατασταθεί σε νησιωτικά ή και ηπειρωτικά μέρη. Η έρευνά τους, αν και ξεκίνησε σε ικανοποιητικό βαθμό στις αρχές του 20ου αιώνα, από τους Α. Αδαμαντίου, Σ. Λάμπρο και Σ. Δραγούμη, δεν προχώρησε σημαντικά από τότε. Οι Φράγκοι, είτε άλλαζαν τελείως τα τοπωνύμια (π.χ. η Ναύπακτος, ονομαζόταν Lepanto) είτε, άλλοτε τα μετέφραζαν στη γλώσσα τους π.χ. η Μονεμβασιά λεγόταν Malevesie κλπ.\nΠρόκειται για τοπωνύμια που εμφανίστηκαν επίσης μετά το 1204 και οφείλονται όχι μόνο στην κατάκτηση ελληνικών εδαφών από τους Βενετούς, αλλά και στις εμπορικές-πολιτιστικές σχέσεις Ανατολής-Δύσης, αυτή την εποχή. Τα ελληνικά τοπωνύμια αυτής της κατηγορίας, βασίζονται σε:\nΕλληνικά προσηγορικά βενετσιάνικης/ιταλικής προέλευσης\nα) ελληνικά προσωνύμια από αντίστοιχα βενετσιάνικα/ιταλικά\nβ) ελληνικά βαφτιστικά από αντίστοιχα βενετσιάνικα/ιταλικά\nγ) ελληνικά επώνυμα από αντίστοιχα βενετσιάνικα/ιταλικά\nΑλβανικά τοπωνύμια στην Ελλάδα\nΈνα θέμα που προκαλεί μεγάλες αντιδράσεις όταν αναφερόμαστε σ’ αυτό, είναι η παρουσία των Αλβανών στην Ελλάδα. Σύμφωνα με την Άννα Κομνηνή, Αλβανοί βοήθησαν τους Βυζαντινούς, όταν οι Νορμανδοί επέδραμαν στα παράλια της Αδριατικής (1081-1085). Η πρώτη ασφαλής μνεία για Αλβανούς εγκατεστημένους στην Ελλάδα είναι του 1315: «Οι τα ορεινά της Θετταλίας νεμόμενοι Αλβανοί προσαγορευόμενοι περί δισχιλίους και μυρίους όντες, προσεκύνησαν» (Ιωάννη Καντακουζηνού, Ιστοριών II, τόμος Α’, σελ. 474). Στη συνέχεια οι Αλβανοί εγκαταστάθηκαν στην Αιτωλοακαρνανία και τη (νότια) Ήπειρο (1358), στην Πελοπόννησο (1405 και 1418), στην Αττική (1418), στη Βοιωτία, την Εύβοια, τη Σαλαμίνα, την Αίγινα, την Ύδρα, τον Πόρο, τις Σπέτσες, την Άνδρο, την Κύθνο και αλλού.\nΤα αλβανικά τοπωνύμια της Ελλάδας, ανήκουν στις εξής κατηγορίες:\nα) Κυριωνυμικά (π.χ. Σπάτα, Λιόσια, Μαλακάσα κλπ, από τα επώνυμα Αλβανών φυλάρχων)\nβ) Τοπωνύμια από προσηγορικά (π.χ. Φιλιάτες < Filati, «οι απόγονοι του Φίλη/Φίλιου (Fil=ελλ. επών. Φίλης, Φίλιος), Μαζαράκι < Mazerak, επίθετο από τον πληθυντικό mazer του mazi, χωράφι έτοιμο για σπορά κλπ).\nγ) Τοπωνύμια από ελληνικά δάνεια στη γλώσσα των αλβανοφώνων Ελλήνων (π.χ. Βάρκιζα <αλβ. varke-za: varke-a (βάρκα), Αμυγδαλέζα < αλβ. midhale – za: midhale-a < αμυγδαλέα κλπ).\nδ) Σλαβικής αρχής τοπωνύμια με αλβανική μεσολάβηση\nΠρώτος ο Κ. Σάθας (1842-1914), υποστήριξε ότι τα σλαβικά τοπωνύμια στην Ελλάδα, μεταφέρθηκαν από τους Αλβανούς κατά την εγκατάστασή τους στην Ελλάδα Μεταγενέστεροι ερευνητές όπως ο M. Vasmer, θεωρούν την άποψη αυτή υπερβολική.\nΚουτσοβλάχικα (Αρωμούνικα) τοπωνύμια\nΓια τους Βλάχους, έχουμε επίσης αναφερθεί σε αρκετά άρθρα μας. Πρώτη αναφορά στη λ. Βλάχοι, γίνεται από τον Κεδρηνό το 976. Δυστυχώς, δεν υπάρχει ολοκληρωμένη μελέτη για τα κουτσοβλάχικα τοπωνύμια στην Ελλάδα.\nΑρκετά στοιχεία, υπάρχουν στο έργο του G. Weigand «Die Aromunen, Ethnographisch-philologisch – historische Untersuchnugen», τόμοι 1-2, Λειψία 1895.\nΟ Weigand, μελέτησε και τα αρωμουνικά τοπωνύμια της Πίνδου, καταλήγοντας στο συμπέρασμα, ότι από τα 65 χωριά που εξέτασε, 15 έχουν ελληνικά ονόματα, 21 αρωμουνικά (π.χ. Σαμαρίνα < λατ. Sanctus Marinus) και 29 σλαβικά.\nΤουρκικά τοπωνύμια στην Ελλάδα\nΚλείνουμε το θέμα ξενικά τοπωνύμια στην Ελλάδα, με τα τουρκικά τοπωνύμια. Στον Κουμανικό κώδικα (13ος αιώνας), βρίσκουμε ελληνικές λέξεις που «πέρασαν» στα τουρκικά. Μετά την άλωση της Κωνσταντινούπολης (1453), οι Τούρκοι διατήρησαν τις ελληνικές ονομασίες των μεγάλων πόλεων, προσαρμοσμένες στη φωνητική και μορφολογία της γλώσσας τους: Istanbul < εις την Πόλιν, Izmir < Σμύρνη, Izmit < Νικομήδεια κλπ.\nΔυστυχώς, δεν υπάρχει εκτενής μελέτη για τα τουρκικά τοπωνύμια στη χώρα μας, τα οποία μαζί με τα σλαβικά, ήταν τα πρώτα που άλλαξαν μετά την ίδρυση του ελληνικού κράτους.\nΜετονομασία των τοπωνυμίων\nΑμέσως μετά την ίδρυση του νέου ελληνικού κράτους, άρχισε η μετονομασία των τοπωνυμίων (ΒΔ 3/4/1833, «Περί της διαιρέσεως του Βασιλείου και της διοικήσεως αυτού»). Υπήρξαν απλές μετονομασίες πχ. Διακοφτό (από Διακοπτόν, Φτέρη από Πτέρη κλπ.), αλλά και άλλες, ατυχείς η λανθασμένες! Οι Σπέτσες, έγιναν Τιπάρηνον, κάτι που δεν δέχονταν οι κάτοικοί τους. Το ίδιο και τα Κρέσταινα, που έγιναν Σελινούς, το Καρπενήσι, Καλλιδρόμι, ο Πύργος, Πύλος Τριφυλιακή κλπ. Υπήρξαν όμως και μετονομασίες που έμειναν: Βοστίτσα-Αίγιο, Ζητούνι-Λαμία, Βραχώρι-Αγρίνιο, Νέαι Πάτραι-Υπάτη κλπ. Η Αλόννησος, Λιαδρόμια ή Χιλιοδρόμια (1838), ενώ στην αρχαιότητα, ονομαζόταν Ίκος, πήρε το όνομα με το οποίο είναι γνωστή ως σήμερα. Αλόννησος ονομαζόταν κατά τον Πλίνιο νησίδα μεταξύ Σαμοθράκης και Καλλίπολης, που πιθανότατα καταποντίστηκε μετά από σεισμό, ενώ κατά τον Ηρόδοτο, νησί των Β. Σποράδων (η Κυρά Παναγιά ή η Περιστέρα;). Το 1909, συγκροτήθηκε επιτροπή μετονομασίας από τον τότε υπουργό Ν. Λεβίδη. Από τα 5.069 χωριά που είχε τότε η Ελλάδα, τα 1.500 ήταν, όπως γράφτηκε, «βαρβαρόφωνα». Μετά την ενσωμάτωση Ηπείρου, Μακεδονίας, Θράκης, νησιών του Ανατολικού Αιγαίου και Κρήτης, η επιτροπή εργάστηκε σε επιστημονική και ιστορική βάση και για τα χιλιάδες νέα χωριά. Και πάλι όμως, δεν έλειψαν τα λάθη. Η Χασιά της Αττικής, έγινε Φυλή, χωρίς λόγο, καθώς το Χασιά είναι ελληνικό όνομα.\nΗ Γαλάτιστα Χαλκιδικής, έγινε Ανθεμούς. Όμως το Γαλάτιστα, είναι επίσης ελληνικό (απαντά ως Γαλάτισσα σε έγγραφο της Μονής Μεγίστης Λαύρας του 1300)! Γι’ αυτό, θα πρέπει να είμαστε πολύ προσεκτικοί με την προέλευση των τοπωνυμίων και να μην θεωρούμε άκριτα, ότι κάποια τοπωνύμια είναι ξενικά, καθώς είναι ελληνικότατα...\nΟ Max Vasmer\nΓια τα σλαβικά τοπωνύμια στην Ελλάδα, κορυφαίο είναι το έργο του Ρωσογερμανού γλωσσολόγου Max Vasmer (1886-1962), «Die Slaven in Griecheland» (Βερολίνο 1941) («Οι Σλάβοι στην Ελλάδα»). Αν και δεν αποκλείεται να εξυπηρετούσε και κάποιους πολιτικούς σκοπούς, ο Vasmer, χαρακτηρίζει τον Fallmerayer ως σλαβιστή μέτριου επιπέδου, δέχεται ότι οι Σλάβοι αφομοιώθηκαν «από τη δραστηριότητα και τη δεξιοτεχνία» των Βυζαντινών και θεωρεί ότι ο Ταΰγετος και η Ήπειρος, είναι οι τελευταίες περιοχές που αφομοιώθηκαν. Παρά τα λάθη του, ο Vasmer, το έργο του οποίου αντέκρουσαν οι Κ. Άμαντος, Δ. Ζακυθηνός, Σ. Κυριακίδης, Δ. Γεωργακάς, Α. Χατζής κ.ά., παρουσιάζει μια πολύ αξιόλογη μελέτη.\nΣτα Γιάννενα και τη Θεσπρωτία, θεωρεί ότι σλαβικά ονόματα, έχουν 334 χωριά, στην Άρτα 50, στην Πρέβεζα 34, στην Αιτωλοακαρνανία 98, στα Επτάνησα 18, στην Ευρυτανία 48, στη Θεσσαλία 230, στην Εύβοια 19, στη Φωκίδα 45, στην Αττική 18, στη Βοιωτία 22, στην Κορινθία 24, σε Αργολίδα-Ύδρα 18, στην υπόλοιπη Πελοπόννησο 387, στην Κρήτη 17, στην Κοζάνη 116, στη Φλώρινα 165, στην Πέλλα 94, σε Θεσσαλονίκη και Χαλκιδική 152, στις Σέρρες 111, σε Δράμα και Καβάλα 92 και στη Θράκη (στην οποία ο Vasmer, άγνωστο γιατί περιλαμβάνει και τις Σαράντα Εκκλησίες, την Αδριανούπολη, τη Ραιδεστό και τον Αίνο, που δεν ανήκαν στην Ελλάδα το 1941), υπήρχαν 50 χωριά με σλαβικά ονόματα.\nΠηγές: ΧΑΡΑΛΑΜΠΟΣ Π. ΣΥΜΕΩΝΙΔΗΣ, «ΕΤΥΜΟΛΟΓΙΚΟ ΛΕΞΙΚΟ ΤΩΝ ΝΕΟΕΛΛΗΝΙΚΩΝ ΟΙΚΩΝΥΜΙΩΝ», ΚΕΝΤΡΟ ΜΕΛΕΤΩΝ ΙΕΡΑΣ ΜΟΝΗΣ ΚΥΚΚΟΥ, 2010.\nMax Vasmer, «Die Slaven in Griechenland», Βερολίνο 1941\nΚ.Δ. Παπανικολάου, «Η ΛΑΚΚΑ ΠΩΓΩΝΙΟΥ ΚΑΙ ΤΟ ΨΗΛΟΚΑΣΤΡΟ ΙΩΑΝΝΙΝΩΝ», Εκδόσεις «Δωδώνη» 2004.


Η νεκρή λίμνη όπου κανένα πλοιάριο δε μπορεί να επιπλεύσει - NEWS1\nΠόσες selfies τράβηξες φέτος το καλοκαίρι;\tΑυγ 17@ 6:00 μμ\nΣτόκας-Ψυχίδου: Το φωτογραφικό άλμπουμ από τη βάφτιση της 9χρονης κόρης τους! (Photos)\tΑυγ 17@ 11:08 πμ\nΑμφίβολη η συμμετοχή του Σλούκα στο Παγκόσμιο της Κίνας\tΑυγ 17@ 10:57 πμ\nΚαρντόσο: Πρέπει να βρούμε όλοι μαζί τι φταίει\tΑυγ 16@ 10:29 μμ\nΕσύ ξέρεις κάθε πότε πρέπει να πλένεις τη μάσκα ύπνου σου;\tΑυγ 16@ 6:30 μμ\nΤι απαντά η κυβέρνηση για τον «αποκλεισμό» της Σαμοθράκης – ευρεία σύσκεψη τη Δευτέρα στο Μαξίμου\tΑυγ 16@ 6:28 μμ\nDJI Osmo Mobile 3: Το νέο gimbal για smartphones προσφέρει καλύτερη φορητότητα\tΑυγ 16@ 11:27 πμ\nΒάσω τρως και σε βλέπουμε! Το αυτοτρολάρισμα και η απόδειξη ότι καλοπερνάει! (Photos)\tΑυγ 16@ 11:15 πμ\nBubble Bobble 4 Friends: Νέος τίτλος στη δημοφιλή σειρά από την Taito!\tΑυγ 16@ 9:44 πμ\nΠαγκόσμιο ρεκόρ και δύο χρυσά ο Γιάννης Δρυμωνάκος στο Παγκόσμιο Πρωτάθλημα κολύμβησης Masters\tΑυγ 15@ 10:48 μμ\nΒρίσκεστε εδώ:Αρχική / ΤΟΥΡΙΣΜΟΣ / Η νεκρή λίμνη όπου κανένα πλοιάριο δε μπορεί να επιπλεύσει


Αρχικη - Levin Apartments in Lentas Crete - Accomodation in Lentas\nΚαλώς ήρθατε στα Levin Appartments\nΤα Levin Apartments βρίσκονται στο μικρό ψαροχώρι του Λέντα στο νοτιότερο τμήμα του νομού Ηρακλείου Κρήτης. Αποτελούνται από δύο χωριστά συγκροτήματα, το Levin και New Levin, που απέχουν μεταξύ τους 50 μέτρα. Τα δύο συγκροτήματα διαθέτουν ηλιόλουστα και πλήρως εξοπλισμένα δωμάτια ειδικά σχεδιασμένα να παρέχουν μια άνετη και ευχάριστη διαμονή. Τα περισσότερα δωμάτια διαθέτουν ιδιωτικά μπαλκόνια με εκπληκτική θέα προς το Λιβυκό Πέλαγος.\nΤα Levin Apartments λειτουργούν από τον Απρίλιο μέχρι τον Οκτώβριο, προσφέροντας στους επισκέπτες τους υψηλής ποιότητας υπηρεσίες σε συνδυασμό με ένα όμορφο και γαλήνιο περιβάλλον ιδανικό για διακοπές και χαλάρωση\nΗ επίσκεψη σας θα είναι χαρά μας για να γνωρίσετε από κοντά τη φιλοξενία μας. Ταυτόχρονα θα σας δοθεί η δυνατότητα να εξερευνήσετε τις εκπληκτικές τοποθεσίες της περιοχής και τις υπέροχες παραλίες της με τα κρυστάλλινα νερά. Μα πάνω από όλα θα αποδράσετε από τη ρουτίνα της καθημερινής ζωής και θα νιώσετε μια αίσθηση αναζωογόνησης.\nΣας περιμένουμε στα Levin Apartments!!!


Ενοπλη ληστεία στη Νέα Ιωνία (pics + vid) | Έθνος\nΚώστας Στάμου, Ληστεία Νέα Ιονία\nΕνοπλη ληστεία στη Νέα Ιωνία (pics + vid)\nΕΛΛΑΔΑ 28.02.2019 14:10\nΈνοπλη ληστεία έγινε το πρωί της Πέμπτης (28/2) σε υποκατάστημα της Cosmote στη Νέα Ιωνία σε κεντρικό σημείο\nΣυγκεκριμένα, στο κατάστημα που βρίσκεται επί της Λεωφόρου Ηρακλείου, δύο ένοπλοι, χωρίς να γίνουν αντιληπτοί, πάρκαραν τη μηχανή στην οποία επέβαιναν έξω από το κατάστημα και μέσα σε λίγα λεπτά είχαν ολοκληρώσει τη… δουλειά.\nΟ ένας στάθηκε στην είσοδο κρατώντας ένα Καλάσνικοφ, ενώ ο άλλος εισέβαλε με πιστόλι στο κατάστημα. Πήγε στο ταμείο χωρίς να γίνει αντιληπτός από τους πελάτες και τους υπαλλήλους, σήκωσε τα λεφτά κι εξαφανίστηκε με τον συνεργό του προς άγνωστη κατεύθυνση.


Καλοκαιρινή βροχούλα: Που θα πέσουν καταιγίδες και που θα απολαύσετε το μπάνιο σας στην θάλασσα | Star.gr\nΚαλοκαιρινή βροχούλα: Που θα πέσουν καταιγίδες και που θα απολαύσετε το μπάνιο σας στην θάλασσα\nΕνημερώθηκε: 08.07.18, 07:40\nΗλιοφάνεια με λίγες νεφώσεις αυξημένες στα δυτικά και βόρεια με τοπικές βροχές ή καταιγίδες και τοπικές νεφώσεις τις θερμές ώρες της ημέρας στα υπόλοιπα ηπειρωτικά με τοπικές βροχές ή μεμονωμένες καταιγίδες στα κεντρικά ορεινά περιμένουμε για σήμερα!\nΟι άνεμοι θα πνέουν στο Αιγαίο από βόρειες διευθύνσεις μέτριοι 4-5 μποφόρ, με εξαίρεση το Βορειοδυτικό και Νοτιοδυτικό Αιγαίο έως το μεσημέρι όπου θα πνέουν από μεταβλητές διευθύνσεις ασθενείς, στρεφόμενοι σε νότιους μέτριους 4-5 ��ποφόρ, ενώ στο Ιόνιο από βορειοδυτικές διευθύνσεις ασθενείς έως μέτριοι 3-5 μποφόρ και στον Κορινθιακό Κόλπο τοπικά ισχυροί 6 μποφόρ.\nΗλιοφάνεια περιμένουμε σήμερα στην Αττική. Η θερμοκρασία θα κυμανθεί από 21 έως 34 βαθμούς Κελσίου, αλλά στα βόρεια και παραθαλάσσια τμήματα η μέγιστη θα είναι 2 βαθμούς χαμηλότερη. Οι άνεμοι θα πνέουν από μεταβλητές διευθύνσεις ασθενείς.\nΛίγες νεφώσεις παροδικά αυξημένες με πιθανότητα τοπικών βροχών ή καταιγίδων κυρίως τις απογευματινές ώρες περιμένουμε στη Θεσσαλονίκη. Η θερμοκρασία θα κυμανθεί από 21 έως 31 βαθμούς Κελσίου. Οι άνεμοι στο Θερμαϊκό θα πνέουν από νοτιοανατολικές διευθύνσεις ασθενείς έως μέτριοι 3-5 μποφόρ.


Νεαρός Ταϊλανδός αγκαλιάζει τα αδέσποτα σκυλιά που οι συμπολίτες του αγνοούν. Το βίντεο θα σας κάνει να βουρκώσετε | HuffPost Greece\n17/05/2017 15:04 EEST | Updated 17/05/2017 15:04 EEST\nΝεαρός Ταϊλανδός αγκαλιάζει τα αδέσποτα σκυλιά που οι συμπολίτες του αγνοούν. Το βίντεο θα σας κάνει να βουρκώσετε\nΈνα πρότζεκτ έχει ξεκινήσει στην Ταϊλάνδη με στόχο να δοθεί μεγαλύτερη αγάπη στα αδέσποτα ζώα.\nΜε τίτλο «Η Πρώτη Αγκαλιά», το κίνημα μιας τοπικής φιλοζωικής οργάνωσης αναμένεται να ευαισθητοποιήσει τους Ταϊλανδούς στο ζήτημα των αδέσποτων ζώων που κυκλοφορούν στους δρόμους των κεντρικών πόλεων.\nΣε ένα από τα βίντεο βλέπει κανείς έναν νεαρό Ταϊλανδό να βγαίνει στους δρόμους και να προσεγγίζει τα αδέσποτα σκυλιά των δρόμων, με πρόθεση να τους δώσει στοργή κι αγάπη. Κάποια είναι περισσότερο διστακτικά, ενώ άλλα «παραδίδονται στην αγκαλιά του».\nΤο βίντεο έχει σχεδόν 2 εκατ. θεάσεις και αναμένεται να αλλάξει τον τρόπο που η Ταϊλάνδη αντιμετωπίζει τα αδέσποτα ζώα.\nPLUS: viral Πρώτη Αγκαλιά Ταϊλάνδη σκυλιά αδέσποτα ζώα αγκαλιά στοργή φροντίδα Βίντεο Ειδησεις


(Δράση, Κωμωδία, Έγκλημα) Σύνδεσμος για Stream Shaft 2019 Κινηματογράφος στην Ποιότητα | Sunny Side Up Creations\n(Δράση, Κωμωδία, Έγκλημα) Σύνδεσμος για Stream Shaft 2019 Κινηματογράφος στην Ποιότητα\n(Δράση, Κωμωδία, Έγκλημα) Σύνδεσμος για Stream Shaft 2019 Κινηματογράφος στην Ποιότητα Aug 19, 2019 19:52:12 GMT\nPost by protlinozito on Aug 19, 2019 19:52:12 GMT\n▣▷ ☆ fullhd.cc/?id=4463894&s=frfrms\nΠαραγωγός: Tim Story\nΣυγγραφείς σεναρίων: Κένυα Μπάρις, Άλεξ Μπαρόν\nΗθοποιοί: Σαμουήλ Λ. Τζάκσον, Τζέσι Τσέσερ, Ρίτσαρντ Γκούνττριε\nΟ άξονας είναι μια ταινία με πρωταγωνιστές τους Samuel L. Jackson, Jessie T. Usher και Richard Roundtree. Ο JJ Shaft, ειδικός στον κυβερνοχώρο με πτυχίο από το MIT, επικαλείται τη βοήθεια της οικογένειάς του για να αποκαλύψει την αλήθεια πίσω από τον πρόωρο θάνατο του καλύτερου φίλου του.\n▶▶▶ ☆ fullhd.cc/?id=4463894&s=frfrms\nreddit hulu Shaft - uhd 2019 Shaft putlocker - 2019 Shaft popcorn Τσέχικος υπότιτλος - Shaft 2019 χωρίς εγγραφή και λήψη link προς ροή - πλήρης torlock 2019 Shaft - HDR Shaft online - ανάλυση 720p ιστού 2019 Shaft - 1337x με ιταλική υπο Shaft 2019 - kickass 2019 Shaft azmovie -\nShaft 2019 Hentai idope: έκδοση web Shaft 1080p: Shaft 2019 hulu ερωτική έκδοση: 2019 Shaft Anime πώς να παρακολουθήσετε: 2019 Shaft σύνδεσμος προς ροή χωρίς εγγραφή:\nDTS EZTV 2019 Shaft - rarbg καλής ποιότητας Shaft - yify Shaft putlockers - uhd Καταλανικά 2019 Shaft - fmovies 123movies 2019 Shaft - xmovies Shaft Dolby Atmos - Shaft πώς να παρακολουθήσετε kickass - 2019 Shaft ανάλυση blog 720p - android tv 720p 2019 Shaft - Shaft 2019 ερωτικά έκδοση 18+ σκηνές - 4k Shaft 2019 youtube -


Άστατος ο καιρός στα βόρεια και καλοκαιρινός στα νότια της χώρας μας το ερχόμενο τριήμερο 4-6/4/2022(+Χάρτες) - Meteo Thessalia\nΆστατος ο καιρός στα βόρεια και καλοκαιρινός στα νότια της χώρας μας το ερχόμενο τριήμερο 4-6/4/2022(+Χάρτες)\nΗ συνάντηση του πολικού με τον υποτροπικό αεροχείμαρρο πάνω από την χώρα μας θα δημιουργήσει μία έντονη θερμοκρασιακή διαφορά μεταξύ της βόρειας Ελλάδας από τη μια και των νησιών του νοτίου Αιγαίου και της Κρήτης από την άλλη το τριήμερο 4-6/4/2022.\nΈτσι στα βόρεια και κυρίως στα βορειοδυτικά το σκηνικό του καιρού θα είναι φθινοπωρινό με τοπικές βροχές και ψύχρα, ενώ στην Κρήτη και τα νησιά του νοτίου Αιγαίου ο καιρός θα είναι καλοκαιρινός με υψηλές για την εποχή θερμοκρασίες.\nΤη Δευτέρα 4/4/2022 στη δυτική, κεντρική και βόρεια Ελλάδα προβλέπονται αυξημένες νεφώσεις με λίγες τοπικές βροχές στο βόρειο Ιόνιο, την Ήπειρο, τη δυτική Στερεά Ελλάδα, τη δυτική-κεντρική Μακεδονία, τη Θεσσαλία και στην Λήμνο.\nΛίγα χιόνια θα πέσουν στα ορεινά της κεντρικής και βόρειας Πίνδου πάνω από τα 1000 έως 1200 m.\nΟι άνεμοι στα πελάγη θα πνέουν από ανατολικές βορειοανατολικές διευθύνσεις ασθενείς έως μέτριοι και θα είναι ενισχυμένοι στο νότιο Ιόνιο και στο νότιο Αιγαίο, όπου θα φτάσουν τα 5 έως 6 μποφόρ.\nΗ θερμοκρασία θα κυμανθεί στα βόρεια από 0 έως 15 βαθμούς και στην υπόλοιπη χώρα από 4 έως 24 βαθμούς.\nΤην Τρίτη 5/4/2022 αρχικά στην Μακεδονία, τη Θράκη και τη Θεσσαλία προβλέπονται αυξημένες νεφώσεις με τοπικές βροχές στη Μακεδονία και στη Θράκη.\nΣταδιακά και μέσα στην ημέρα ο καιρός θα βελτιωθεί και θα επικρατήσει ηλιοφάνεια.\nΟι άνεμοι θα πνέουν από βορειοανατολικές έως βόρειες διευθύνσεις 5-6 μποφόρ.\nΗ θερμοκρασία θα κυμανθεί στη βόρεια Ελλάδα από 3 έως 15 βαθμούς και στην υπόλοιπη χώρα από 6 έως 27 βαθμούς.\nΤην Τετάρτη 6/4/2022 προβλέπεται ηλιοφάνεια σε όλη σχεδόν την χώρα με λίγες τοπικές νεφώσεις στη βόρεια Ελλάδα.\nΟι άνεμοι στο Ιόνιο θα πνέουν από βόρειες διευθύνσεις 5-6 μποφόρ,οι οποίοι το μεσημέρι θα εξασθενήσουν και από αργά το απόγευμα θα στραφούν σε νοτιοανατολικούς εντάσεως 5-6 μποφόρ.\nΣτο Αιγαίο θα πνέουν άνεμοι βορείων διευθύνσεων 5-6 μποφόρ, οι οποίοι μετά το μεσημέρι θα εξασθενήσουν.\nΗ θερμοκρασία δεν θα σημειώσει αξιόλογη μεταβολή και θα κυμανθεί στη βόρεια Ελλάδα από 4 έως 16 βαθμούς και στην υπόλοιπη χώρα από 6 έως 26 βαθμούς.\nάστατος καιρόςηλιοφάνειαΘεσσαλίακαλοκαιρινος καιροςνεφώσειςπολικός αεροχείμαρροςτοπικές βροχέςυποτροπικός αεροχείμαρροςφθινοπωρινό σκηνικοχιόνιαψύχρα


ΑΙΓΥΠΤΟΣ: ΜΑΣΤΙΓΑ Η ΣΕΞΟΥΑΛΙΚΗ ΒΙΑ από Voria.gr article http://mail.voria.gr/article/egiptos-mastiga-i-sexoualiki-via Η Αίγυπτος στην εποχή του #MeToo. Γυναίκες που δέχονται σεξουαλικές επιθέσεις τολμούν πλέον να προσφύγουν στη δικαιοσύνη. 21.09.2020 23:59\nΗ Αίγυπτος στην εποχή του #MeToo. Γυναίκες που δέχονται σεξουαλικές επιθέσεις τολμούν πλέον να προσφύγουν στη δικαιοσύνη.\n"Assault Police" επιγράφεται ο λογαριασμός στο Instagram με περιεχόμενο ασυνήθιστο για την Αίγυπτο: στο διαδίκτυο γνωστοποιείται ή μάλλον καταγγέλεται η συμπεριφορά ενός 21χρονου φοιτητή, ο οποίος φέρεται να έχει κακοποιήσει σεξουαλικά περισσότερες από εκατό γυναίκες, ακόμη και ανήλικα κορίτσια. Η εισαγγελία παρεμβαίνει και συλλαμβάνει τον ύποπτο, ενώ παράλληλα οι αρχές ενθαρρύνουν και άλλες γυναίκες να προσφύγουν στη δικαιοσύνη.\nΣτα επώνυμα θύματα σεξουαλικής παρενόχλησης ανήκει η 24χρονη ποιήτρια και δημοσιογράφος Αλά Χασανεΐν. Η ίδια καταγγέλλει ότι πριν από περίπου έναν χρόνο ο γνωστός εκδότης Μοχάμεντ Χασίμ της είχε επιτεθεί σεξουαλικά μέσα στο γραφείο του. Όταν το κατήγγειλε δημοσίως, πολλοί δεν την αντιμετώπισαν ως θύμα, αλλά ως... συνυπεύθυνη για ό,τι έγινε. Η ίδια σε πρόσφατη συνέντευξή της στη γερμανική τηλεόραση (ARD), αφηγείται την ιστορία της ως εξής: "Όταν μίλησα ανοιχτά για την υπόθεση αυτή έζησα μία εκστρατεία σπίλωσης, με κατηγορίες του τύπου: Γιατί πήγες εκεί; Γιατί φορούσες τέτοια ρούχα; Δεν με ενδιαφέρει όμως, γιατί πραγματικά πιστεύω ότι ο πραγματικός εγκληματίας είναι εκείνος και όχι εγώ..."\nΣύμφωνα με παλαιότερη έρευνα των Ηνωμένων Εθνών, το 93% των γυναικών στην Αίγυπτο έχει υποστεί σεξουαλική επίθεση με κάποιον τρόπο. Ωστόσο, ελάχιστες περιπτώσεις καταλήγουν στη δικαιοσύνη. Πολλές φορές τα θύματα αισθάνονται ντροπή, ενώ και οι συγγενείς τους αποφεύγουν την καταγγελία στο όνομα της "προστασίας της οικογενειακής τιμής". Με την Αλά Χασανεΐν τα πράγματα ήταν διαφορετικά: "Η μητέρα μου και η αδελφή μου με υποστήριξαν, μου είπαν ότι θα είναι πάντα δίπλα μου", λέει η ίδια. "Είμαι πολύ τυχερή ως προς αυτό, άλλα κορίτσια δεν έχουν τόση στήριξη από την οικογένειά τους...".\nΓια πολλές δεκαετίες η δικαιοσύνη θεωρούσε κατά τεκμήριο συνένοχη μία γυναίκα που υποβάλλει καταγγελία για σεξουαλική παρενόχληση. Ωστόσο, τον Αύγουστο η αιγυπτιακή κυβέρνηση ψήφισε έναν νέο νόμο, με τον οποίο διασφαλίζει ανωνυμία στις γυναίκες που προχωρούν σε καταγγελία. Παράλληλα ξεκίνησε μία καμπάνια, που υπενθυμίζει ότι είναι ανήθικο αλλά και παράνομο να ασκείται βία στις γυναίκες, όπως κι αν είναι ντυμένες. "Ναι, χρειάζονται αυτές οι καμπάνιες", λέει η Αλά Χασανεΐν. "Όπως χρειάζονται και οι σοβαρές συζητήσεις ανάμεσα στους γονείς και στα μικρά παιδιά. Η ευαισθητοποίηση της κοινωνίας είναι η καλύτερη λύση του προβλήματος. Τα social media μπορούν να διαδραματίσουν θετικό, αλλά και αρνητικό ρόλο στην κατεύθυνση αυτή. Τον τελευταίο καιρό πάντως ο ρόλος τους ήταν μάλλον θετικός, γιατί μας βοήθησαν να μιλήσουμε για θέματα που, παλαιότερα, ήταν ταμπού. Αυτό βήθησε στην ευαισθητοποίηση του κόσμου και, για μένα, ήταν ένα θετικό βήμα".\nΑνέφικτη η "σοβαρή συζήτηση" για τον ρόλο της γυναίκας\nΓεγονός είναι, ωστόσο, ότι τα social media απευθύνονται σε συγκεκριμένα κοινά. Μπορεί να γινει στην Αίγυπτο μία ευρύτερη και σοβαρή συζήτηση για τον ρόλο και για τα δικαιώματα της γυναίκας; Η Αλά Χασανεΐν δεν είναι πολύ αισιόδοξη: "Για να είμαι ελικρινής, δεν βλέπω να γίνεται μία σοβαρή συζήτηση για τη θέση της γυναίκας στα μέσα ενημέρωσης. Πάλι στα social media βλέπω να αναφέρονται συγκεκριμένες περιπτώσεις, αλλά δεν γίνεται συζήτηση για τια απαραίτητες νομοθετικές αλλαγές, για παράδειγμα. Μου έλεγε μία γυναίκα ότι είχε πέσει θύμα βιασμού και στο τέλος το μόνο που μπορούσε να κάνει, με βάση τον νόμο, ήταν να παντρευτεί τον βιαστή της. Και τώρα ζει μαζί του μία κόλαση, κάθε μέρα..."\nΑΙΓΥΠΤΟΣ: Ο ΑΛ ΣΙΣΙ ΕΠΙΚΥΡΩΣΕ ΤΗ ΣΥΜΦΩΝΙΑ ΟΡΙΟΘΕΤΗΣΗΣ ΑΟΖ ΕΛΛΑΔΑΣ - ΑΙΓΥΠΤΟΥ\nΑΙΓΥΠΤΟΣ: ΑΡΧΑΙΟΛΟΓΟΙ ΑΝΑΚΑΛΥΨΑΝ 59 ΚΑΛΟΔΙΑΤΗΡΗΜΕΝΕΣ ΣΑΡΚΟΦΑΓΟΥΣ


Δημιουργία σελίδας σε 0.024 δευτερόλεπτα. 16 ερωτήματα. Μετρητής επισκέψεων:


Χιλή: Ποιες οι προκλήσεις για τι είδους κυβέρνηση; - Κοσμος | RED LINE\nRED LINE › Κοσμος › Χιλή: Ποιες οι προκλήσεις για τι είδους κυβέρνηση;\n2022-01-07 11:58:31 EET\nΤο Χιλιανό σάιτ Resumen έγραψε το απόγευμα της 19ης Δεκέμβρη:\n«Ο νεοεκλεγμένος πρόεδρος επιβλήθηκε με βάση τα ιδιαίτερα χαρακτηριστικά της Χιλιανής πολιτικής σκηνής, καταφέρνοντας να κερδίσει και την υποστήριξη του συνασπισμού της παλιάς Κονσερτασιόν και της Αριστεράς, ακόμα και του Κομμουνιστικού Κόμματος.\nAlencontre.org | μετάφραση Πάνος Πέτρου\nΤο κατόρθωσε αυτό δίνοντας στην πολιτική του χαρακτηριστικά αναφοράς στις συναινέσεις της δεκαετίας του ’90 [στμ: εποχή παντοδυναμίας της κεντροαριστερής Κονστερασιόν]. Αυτό αναδεικνύεται από την συγκρότηση της πολιτικής του ομάδας, που περιλαμβάνει αρκετά ονόματα από αυτήν την πτέρυγα [σσ: της Κονσερτασιόν] η οποία λογικά θα έχει συμμετοχή υπουργών και στην κυβέρνηση. Πρέπει να ειπωθεί ότι ο σχηματισμός Apruebo Dignidad επιχείρησε να παρουσιαστεί ως σοσιαλδημοκρατικός. Στην πραγματικότητα, τείνει να αναπτύξει σοσιαλφιλελεύθερες πολιτικές, δηλαδή μια αντίληψη περί κράτους που λειτουργεί ως ισχυρός ρυθμιστής της ελεύθερης αγοράς και προστατεύει τις πολιτικές ελευθερίες. Είναι εξαιρετικά απίθανο ότι θα δοθεί στο κράτος η οικονομική δύναμη να δράσει στο πλευρό των ιδιωτικών επιχειρήσεων ή και μόνο του, όπως ίσχυε στις παλιές ευρωπαϊκές σοσιαλδημοκρατικές προτάσεις. Ο δεσμός με τον Μπασελετισμό [σσ: αναφορά στις δύο διακυβερνήσεις της Μισέλ Μπασελέτ το 2006-2010 και 2014-2018] είναι συνεπώς βαθύτερος από την απλή ρητορική στήριξη [σσ: η Μπασελέτ συναντήθηκε με τον Μπόριτς και υποστήριξε την υποψηφιότητά του]. Είναι ορατή η προοπτική συναλλαγών με τους υποστηρικτές αυτού του [ΣτΜ: κεντροαριστερού] προσανατολισμού.\nΕπιπλέον, οι δυνάμεις που υποστηρίζουν τον Μπόριτς θα αντιμετωπίσουν ένα πολύ διαιρεμένο Κογκρέσο και στα δύο Σώματα [σσ: Γερουσία και Βουλή των Αντιπροσώπων), κάτι που θα αναβαθμίσει τη σημασία των διαπραγματεύσεων και της επαναπροσέγγισης με τα τμήματα της Δεξιάς που είναι πιο κοντά στο φιλελευθερισμό. Μπροστά σε αυτό το τοπίο, είναι πιθανή η σύντομη εμφάνιση ενός κοινωνικού και λαϊκού κινήματος στους δρόμους, ως συνέπεια μιας κοινωνικής και οικονομικής κρίσης που δεν υπάρχει περίπτωση να ξεπεραστεί στο άμεσο μέλλον. Για αυτό το κίνημα θα είναι θεμελιώδες να διαμορφώσει ένα κοινωνικό πρόγραμμα που θα ανταποκρίνεται στα πιο ζωτικής σημασίας αιτήματα του Χιλιανού λαού: Εγγύηση των κοινωνικών δικαιωμάτων και οικονομική στήριξη.\nΗ διαδικασία της Συντακτικής Συνέλευσης ισχυροποιείται από την ανάδειξη της νέας κυβέρνησης [σσ: που θα αναλάβει το Μάρτη] και σίγουρα θα επιταχυνθεί, καθώς το Σεπτέμβρη αναμένεται να γίνει το δημοψήφισμα έγκρισης του νέου συντάγματος. Η κυβέρνηση Μπόριτς θα είναι ένας σημαντικός παράγοντας υπέρ της συντακτικής διαδικασίας, συνεπώς η κυβέρνηση θα πρέπει να αφιερώσει μεγάλη προσοχή στη συντακτική διαδικασία και στην ολοκλήρωσή της -και τυπικά και στο περιεχόμενο. Πράγματι, το αποτέλεσμα της Συντακτικής Συνέλευσης θα καθορίσει το πλαίσιο μέσα στο οποίο θα ξεδιπλωθεί το προοδευτικό σχέδιο της κυβέρνησης από το Μάρτη του 2022 ως το Μάρτη του 2026.\nΤέλος, θα προκύψει ένα ερώτημα: Αν θα αξιοποιήσει ο Γκάμπριελ Μπόριτς τη συνταγματική αλλαγή για να καλέσει σε νέες εκλογές και να εμπεδώσει άμεσα την αλλαγή πολιτικού καθεστώτος. Κάτι τέτοιο θα μπορούσε να ξεμπλοκάρει την κατάσταση [σσ: πολιτικού συσχετισμού δύναμης] στο Κογκρέσο και έτσι να επιφέρει τους αναγκαίους μετασχηματισμούς για να βαδίσει η Χιλή σε ένα νέο δρόμο. Αυτή η πρόκληση παραμένει το μεγάλο ερωτηματικό».\nΣτην πολύ μεγάλη συγκέντρωση που έγινε στην Λεωφόρο Αλαμέδα, στο κέντρο του Σαντιάγκο, σύμφωνα με το The Clinic (20 Δεκέμβρη), ο Μπόριτς:\n«έβγαλε ένα λόγο παρόμοιο σε τόνο με εκείνον που είχε βγάλει 3 μέρες νωρίτερα, στο Πάρκο Αλμάγκρο, κατά το κλείσιμο της προεκλογικής του καμπάνιας την Πέμπτη 16 Δεκέμβρη. Όπως και τότε, επιτέθηκε σκληρά στο AFP [ο ιδιωτικός φορέας διαχείρισης των ατομικών κεφαλαιοποιημένων συντάξεων]: “Δεν θέλουμε να συνεχίσει το AFP να κάνει μπίζνες με τις συντάξεις μας. Το AFP, το οποίο σήμερα κερδίζει απίστευτα χρηματικά ποσά εις βάρος της εργασίας των Χιλιανών αντρών και γυναικών, είναι μέρος του προβλήματος. Και πρόκειται να υπερασπιστούμε ένα αυτόνομο, δημόσιο σύστημα που δεν θα επιδιώκει το κέρδος, χωρίς το AFP” είπε».\nΜια άλλη ομοιότητα ανάμεσα στις δύο ομιλίες είναι ότι ο Μπόριτς δεν έκανε καμιά ρητή αναφορά υπέρ της αμνηστίας όσων βρίσκονται σε προδικαστική κράτηση επειδή συμμετείχαν στην κοινωνική εξέγερση του Οκτώβρη του 2019, παρότι το συγκεντρωμένο πλήθος στην Αλαμέδα φώναξε δυνατά υπέρ τους: «Δεν είμαστε όλοι εδώ, οι φυλακισμένοι λείπουν!». Ο νεοεκλεγμένος πρόεδρος Μπόριτς ανέφερε απλά ότι «έχει ήδη μιλήσει με τις οικογένειές τους».\nΩστόσο, ο Τζόρτζιο Τσάκσον, στενός συνεργάτης του Μπόριτς, τόνισε ότι η κυβέρνηση Μπόριτς θα αποσύρει όλες τις κατηγορίες που προκύπτουν από το Νόμο Κρατικής Ασφάλειας ενάντια σε αυτούς που φυλακίστηκαν κατά την εξέγερση του Οκτώβρη. Το ερώτημα παραμένει: θα είναι η απαλλαγή των φυλακισμένων αποτέλεσμα μιας επανεξέτασης «κάθε υπόθεσης χωριστά» -με όλες τις πιθανές «εξαιρέσεις» που ίσως προκύψουν καθώς κάποιες κατηγορίες έχουν ασκηθεί από αστυνομικές δυνάμεις [ΣτΜ: και όχι με βάση τον κρατικό νόμο που δεσμεύτηκε να αποσυρθούν ο Τζάκσον]- ή θα υπάρξει απόφαση για γενική αμνηστία;\n*To γαλλικό πρωτότυπο δημοσιεύτηκε εδώ: https://alencontre.org/ameriques/amelat/chili/chili-la-victoire-de-boric…. Αναδημοσιεύτηκε στα αγγλικά από το Internationalviewpoint.org.


Υπό εξαήμερη κράτηση δυο αλλοδαποί για υπόθεση εικονικού γάμου | Lemesos Press\nΑρχική ΕΙΔΗΣΕΙΣ Υπό εξαήμερη κράτηση δυο αλλοδαποί για υπόθεση εικονικού γάμου\nΥπό εξαήμερη κράτηση δυο αλλοδαποί για υπόθεση εικονικού γάμου\nΣτη σύλληψη δυο προσώπων, μιας 25χρονης από τη Ρουμανία και ενός 20χρονου από το Μπαγκλαντές προχώρησε η αστυνομία στη Λεμεσό, στο πλαίσιο διερεύνησης υπόθεσης σύναψης εικονικού γάμου.\nΣύμφωνα με στοιχεία που κατέθεσε ενώπιον του Επαρχιακού Δικαστηρίου Λεμεσού ο ανακριτής της υπόθεσης, η 25χρονη είχε μεσολαβήσει προκειμένου 18χρονη συμπατριώτισσά της να έρθει στην Κύπρο για δουλειά, και στη συνέχεια την έπεισε να συνάψει πολιτικό γάμο με τον 20χρονο έναντι αμοιβής 1000 ευρώ.\nΣύμφωνα με την αστυνομία αφού η 18χρονη και ο 20χρονος παντρεύτηκαν στο Δημαρχείο του Αγίου Αθανασίου στη Λεμεσό, οι ύποπτοι κρατούσαν τα προσωπικά έγγραφα της 18χρονης και δεν της έδιναν τα χρήματα που της είχαν υποσχεθεί.\nΜε την πάροδο μερικών ημερών, ο 20χρονος έδωσε στην 18χρονη το χρηματικό πόσο των χιλίων ευρώ και της ανέφερε ότι θα της επέστρεφε το δελτίο ταυτότητας της, μόνο όταν εξασφάλιζε τα έγγραφα για άδεια παραμονής του στην Κύπρο, ενώ παράλληλα, σύμφωνα με την καταγγελία της 18χρονης την κτύπησε με τα χεριά του στο πρόσωπο και στο σώμα, και την εκφόβισε να μην προβεί σε καταγγελία στην αστυνομία.\nΗ 18χρονη κατόπιν προτροπής φιλικού της προσώπου έκανε καταγγελία στην αστυνομία, μέλη της οποίας πέρασαν χειροπέδες τόσο στον 20χρονο όσο και την 25χρονη.\nΤο πρωί οι δυο οδηγήθηκαν ενώπιον του Επαρχιακού Δικαστηρίου Λεμεσού, το οποίο διέταξε την κράτησή τους για έξι ημέρες.\nΟι ύποπτοι προβάλλουν διάφορους ισχυρισμούς οι οποίοι διερευνώνται.\nΠροηγούμενο άρθροΤροχαίο ατύχημα στη Λεμεσό – Αναποδογύρισε όχημα – Στο Νοσοκομείο οδηγός – ΦΩΤΟΓΡΑΦΙΕΣ\nΕπόμενο άρθροΛΕΜΕΣΟΣ: Χειροπέδες σε 42χρονο Λεμεσιανό για υπόθεση παράνομης κατοχής και χρήσης ναρκωτικών


Τραγωδία με λεωφορείο στη Βουλγαρία - Δίδυμα κάηκαν ζωντανά στην αγκαλιά της μητέρα. Τα νέα στοιχεία • ATnews\n24 Νοεμβρίου 2021 6:49 ΜΜ\nΟι μαρτυρίες από τους επιζήσαντες του τραγικού δυστυχήματος στη Βουλγαρία είναι συγκλονιστικές, ενώ παράλληλα ερευνώνται τα αίτια του δυστυχήματος.\nΟ Λουζλίμ Σουλειμάνι και η αρραβωνιαστικιά κρατιούνται χέρι χέρι και φωτογραφίζονται μπροστά σε αξιοθέατο της Κωνσταντινούπολης. Το ζευγάρι έκανε το ταξίδι για να γιορτάσει τον αρραβώνα του. Λίγες μέρες αργότερα βρέθηκαν να σπάνε τα τζάμια του φλεγόμενο λεωφορείου για να σωθούν.\n«Το λεωφορείο γέμισε καπνό. Έσπασα το τζάμι και πήδηξα έξω μαζί με την αρραβωνιαστικιά μου και κάποιους άλλους ανθρώπους. Στο λεωφορείο ακούστηκαν πολλές κραυγές», υποστήριξε ο Λουσλίμ Σουλεϊμάνι, επιζών του δυστυχήματος.\nΟ Λουλζλίμ είναι ελαφρά τραυματισμένος όμως η αρραβωνιστικιά του έχει βαριά τραύματα. Ο ίδιος θεωρεί ότι αποκοιμήθηκε ο οδηγός κατά την διάρκεια του ταξιδιού.\n«Ο οδηγός πρέπει να αποκοιμήθηκε. Το λεωφορείο έπεσε στο κράσπεδο και στη συνέχεια έσκασαν τα λάστιχα. Μετά τυλίχθηκε στις φλόγες. Το μικρότερο παιδί ήταν 4 ετών. Έβρεχε. Η μόνη αιτία του δυστυχήματος είναι μόνο η υπνηλία του οδηγού», συμπλήρωσε.\nΕίναι οι 2 από τους 7 που κατάφεραν να διαφύγουν από το φλεγόμενο όχημα. Οι υπόλοιποι 5 μεταξύ των οποίων και ένα 16χρονο κορίτσι φαίνεται πως ήταν μέλη της ίδιας οικογένειας.\nΑναγνώριση μέσω DNA\nΔίδυμα αδέλφάκια κάηκαν ζωντανά στην αγκαλιά της μητέρας τους γράφουν τα τοπικά μέσα ενημέρωσης.\nΤαξίδεψαν οικογενειακώς στην Κωνσταντινούπολη για λίγες μέρες ξεγνοιασιάς όπως αυτές που τράβηξαν οι ταξιδιώτες πάνω στο κατάστρωμα πλοίο στα στενά του Βοσπόρου.\nΣυγγενείς των θυμάτων δίνουν δείγμα DNA για να βοηθήσουν στην ταυτοποίηση των θυμάτων και περιμένουν έξω από τα νοσοκομεία της Βουλγαρίας να μάθουν αν συγγενείς τους ήταν μέσα σε αυτό.\nΈνα σχολείο στα Σκόπια έκλεισε καθώς 5 από τους μαθητές τους έχασαν τη ζωή τους στο μοιραίο λεωφορείο.\nΜεταξύ των νεκρών o 27χρονος Γκαζμέτ Ουκαλί και η μόλις 23χρονη αρραβωνιαστικιά του Αλμίνα Μπελούλι. Το ζευγάρι γιόρτασε τον αρραβώνα του στην Κωνσταντινούπολη.\nΑναζητούνται τα αίτια\nΤο συγκεκριμένο λεωφορείο ηταν ένα μέρος του κομβόι 4 λεωφορείων που γυρνούσαν από ένα Σαββατοκύριακο στην Κωνσταντινούπολη. Το τελευταίο από αυτό ήταν αυτό που τράκαρε και πήρε φωτιά με αυτόν τον συγκλονιστικό τρόπο.\nΜυστήριο καλύπτει τα αίτια του ωστόσο του δυστυχήματος. Ήταν ανθρώπινο λάθος του οδηγού, αποκοιμήθηκε. Προέκυψε κάποιο πρόβλημα υγείας.\nΗ φωτιά σύμφωνα με τα τελευταία στοιχεία εξαπλώθηκε μέσα σε μερικά δευτερόλεπτα ενώ πληροφορίες θέλουν οι επιβάτες επιβάτες να είχαν προμηθευτεί από την Τουρκία μικρές μπουκάλες υγραερίου.\nΤα αίτια του σοκαριστικού δυστυχήματος ερευνώνται, καθώς δεν έχει γίνει γνωστό σε τί κατάσταση βρισκόταν ο οδηγός, εάν οδηγούσε πολλές ώρες ή δεν είχε κοιμηθεί πολύ, αλλά και το ενδεχόμενο, εξαιτίας των φθηνών καυσίμων στην Τουρκία, να είχε φορτώσει το μοιραίο λεωφορείο με μπιτόνια με πετρέλαιο.\nΤο νέο στοιχείο που προκύπτει είναι ότι το μοιραίο λεωφορείο δεν είχε περάσει τον καθιερωμένο έλεγχο και δεν επιτρεπόταν να ταξιδέψει.\nΣτη σκιά του κορονοϊού η Ευρώπη: Σκληρά μέτρα και lockdown για να ανακοπεί το 4ο κύμα\nΣλοβακία – κορονοϊός: Lockdown δύο εβδομάδων για την αντιμετώπιση της πανδημίας\n27 Νοεμβρίου 2021 6:47 ΜΜ\n27 Νοεμβρίου 2021 6:08 ΜΜ\n27 Νοεμβρίου 2021 6:05 ΜΜ


Εξωραϊσμός με πλαγιές - Prescott Landscape Professionals - Ιστολόγιο\nΑρχική σελίδαΟρειβασίαΕξωραϊσμός με πλαγιές – Prescott Landscape Professionals\nΕξωραϊσμός με πλαγιές – Prescott Landscape Professionals\nΑν ρωτούσατε οποιονδήποτε τοπικό εργολάβο „Ποια είναι η μεγαλύτερη πρόκληση για την κατασκευή ενός σπιτιού στο Prescott, AZ;“ Η πιο δημοφιλής απάντηση θα ήταν πιθανώς, „Η διαδικασία αδειοδότησης!“ Και ενώ αυτό είναι πιθανότατα αλήθεια, νομίζω ότι οι περισσότεροι από αυτούς θα συμφωνούσαν επίσης ότι η προσπάθεια προσαρμογής μιας δομής επιπέδου σε μια παρτίδα που δεν ήταν ποτέ σε επίπεδο είναι ένα πολύ δευτερόλεπτο. Πρόκειται για δύο συνηθισμένους τύπους κατοικιών στο Prescott, ένα που είναι εξαιρετικά επικλινές, με κλίση, με κλίση, απότομη ή απλή πτώση, ή ένα που έχει ισοπεδωθεί με μεγάλα μηχανήματα και τώρα έχει μια τεράστια κλίση χαλαρής βρωμιάς σε ένα ή περισσότερα πλευρές που πρέπει να αντιμετωπιστούν με τον ένα ή τον άλλο τρόπο για να μην ξεπλυθεί κατά τη διάρκεια των βροχών των μουσώνων.\nΟι έμπειροι κατασκευαστές κατοικιών θα φέρουν έναν σχεδιαστή τοπίου για να σχεδιάσουν τη διαμόρφωση του οικοπέδου πριν αρχίσει η κίνηση της γης. Γίνονται συζητήσεις για τη διάσωση του φυτικού εδάφους, την κατεύθυνση της αποστράγγισης σε ωφέλιμες περιοχές και την αντιμετώπιση της περιορισμένης πρόσβασης μετά την κατασκευή του σπιτιού. Δυστυχώς, είναι πιο συνηθισμένο το σπίτι να χτίζεται χωρίς να ληφθούν υπόψη τα παραπάνω με τη νοοτροπία «Αυτό είναι το πρόβλημα του τοπιογράφου!».\nΤο πιο συνηθισμένο πρόβλημα που έχουν να αντιμετωπίσουν οι τοπιογράφοι είναι η αποστράγγιση και η μεγάλη κλίση του εδάφους που δημιουργήθηκε κάνοντας το οικόπεδο να χτιστεί σε επίπεδο. Και ακόμη χειρότερα, η κλίση είναι πολλές φορές πίσω από το σπίτι χωρίς πρόσβαση για εξοπλισμό οποιουδήποτε είδους. Τα βράχια είναι μια επιλογή για την προστασία των πλαγιών από τη διάβρωση και τα βράχια είναι βαριά! Στην πραγματικότητα, ένα καρότσι γεμάτο βράχο ζυγίζει περίπου 370 λίβρες. και χρειάζονται 5-6 διαδρομές για να μετακινηθεί 1 τόνος βράχου. Πολλαπλασιάστε αυτά τα 5-6 ταξίδια επί 20 ή 30 και μπορείτε να αρχίσετε να βλέπετε γιατί αυτή η επιλογή μπορεί να γίνει πολύ ακριβή.\nΕφόσον η αντιμετώπιση της αποστράγγισης και της διάβρωσης θα καταναλώσει πιθανώς το μεγαλύτερο κομμάτι του προϋπολογισμού σας για τη διαμόρφωση του τοπίου, γιατί να μην το κάνετε όσο το δυνατόν καλύτερο;\nΤις επόμενες εβδομάδες θα εξετάσουμε τις διάφορες επιλογές σας για την αντιμετώπιση των πλαγιών και της αποχέτευσης στο τοπίο σας. Τα πάντα, από όμορφα συστήματα τοίχων αντιστήριξης έως βεράντες φυτών και ακόμη και υδροσπορά. Μείνετε συντονισμένοι!\nΕπόμενη ανάρτηση ΜΟΝΑΡΧΕΣ ΠΕΤΑΛΟΥΔΕΣ ΣΤΟ ΣΠΙΤΙ;


Συνεδριάζει εκτάκτως η ΕΣΗΕΑ για διαγραφή Κεδίκογλου | eReportaz\nΜε πρώτο θέμα τη διαγραφή του κυβερνητικού εκπροσώπου Σίμου Κεδίκογλου, συνεδριάζει το Πρωτοβάθμιο Πειθαρχικό Συμβούλιο της ΕΣΗΕΑ το μεσημέρι της Πέμπτης.\nΗ διαγραφή του κυβερνητικού εκπροσώπου από τα μητρώα της ένωσης των δημοσιογράφων, γίνεται σύμφωνα με την ΕΣΗΕΑ λόγω αντιδημοσιογραφικής και αντισυναδελφικής συμπεριφοράς.\nΤο ερώτημα της οριστικής διαγραφής , όπως προβλέπει το καταστατικό, περιλαμβάνεται σε επιστολή του πρώην Γενικού Γραμματέα της Ένωσης Κων. Μπετινάκη.\nΟλόκληρη η ανακοίνωση του δ.σ. ΕΔΟΕΑΠ\nΘεωρεί η τιμωρία των εργαζομένων στην δημόσια Ραδιοτηλεόραση για εγκλήματα που έχουν διαπράξει όσοι είχαν την ευθύνη της διακυβέρνησης της χώρας, αποτελεί μέγιστη πολιτική υποκρισία και σαφή εκδήλωση αδυναμίας της κυβέρνησης να πατάξει τη διαφθορά και τη σπατάλη την οποία καρπώθηκαν ολίγοι και εκλεκτοί των κυβερνήσεων, που μένουν στο απυρόβλητο.\nΚαλούμε την κυβέρνηση να σταματήσει να κουνά το δάχτυλο στους εργαζόμενους για πρακτικές που η ίδια και οι προκάτοχοί της εφάρμοσαν και έχουν την κύρια ευθύνη.


Ο Μαρινάκης στην Τέρνα Ενεργειακή, το deal του Φέσσα και οι «μανούβρες» της Εletson με τους Κινέζους – Arouraios.gr – Ειδήσεις\n-Χαίρετε! Όσο ανοίγει ο καιρός και έρχονται εμβόλια, τόσο θα ανοίγει η αγορά και για τους ανθρώπους της εργασίας – ειδικά στην ελεύθερη οικονομία – θα καθίσταται υποχρεωτικό να τα κάνουν για να μπορέσει να επανέλθει σταδιακά η καθημερινότητα. Αλλωστε, οι 40 έως 60 ετών θα αποδειχθεί ότι θέλουν να εμβολιαστούν και να τελειώνουν μια ώρα νωρίτερα. Το καλοκαίρι, από τον Ιούλιο και μετά, προβλέπεται καλό σε κίνηση και τουρισμό και τα μηνύματα έρχονται από παντού, αγορές όπως η Αμερική, η Βρετανία, το Ισραήλ, τα Εμιράτα και πιο «μαζεμένα» οι Ευρωπαίοι αρχίζουν και βλέπουν διακοπές. Ας το πάρουν απόφαση και εδώ ότι οι «παππούδες μας» είναι διστακτικοί να εμβολιαστούν και να τελειώνουμε, να δώσουν εμβόλια στους νεότερους και, κυρίως, στον τουρισμό, να ξεκινήσουμε σε κανέναν μήνα τις δουλειές. Ελάτε, κύριε Μητσοτάκη, μην το πολυπαιδεύετε, άλλωστε ο αντίπαλός σας ασχολείται με τα εσωτερικά του, δεν φαίνεται να μπορεί να κόψει την αλυσίδα με όλους αυτούς τους απίθανους τύπους που τον κρατάνε «μισοπνιγμένο».\n-Η πιο εντυπωσιακή επιχειρηματική κίνηση όμως – που θα φανεί συντόμως και χρηματιστηριακά – είναι η είσοδος σε μία ομολογουμένως σημαντική και πολλά υποσχόμενη εταιρεία, την Τέρνα Ενεργειακή, ενός μεγάλου εγχώριου παίκτη με «διεθνείς προβολές» στο χρηματιστήριο της Νέας Υόρκης. Ο Βαγγέλης Μαρινάκης μέσω εταιριών συμφερόντων του αγόρασε ένα αρκετά μεγάλο ποσοστό στην «πράσινη εταιρεία», έγινε partner με τον Γιώργο Περιστέρη και σχεδιάζει έναν συνδυασμό της ναυτιλιακής του δουλειάς με την «καθαρή ενέργεια» με σκοπό τις διεθνείς αγορές. Καράβια και ενέργεια όλα σε ένα, που λένε. Εξόχως ενδιαφέρον αφού τα επόμενα δύο χρόνια οι ναυτιλιακές εταιρίες θα πρέπει να μειώσουν δραστικά το “αποτύπωμά” τους σε ρύπους.


To "Scenes from a memory" είναι η νέα , πολυαναμενόμενη δουλειά των κορυφαίων progsters και ιδιαίτερα φημισμένων στη χώρα μας Dream Theater.\nΑπό τον τίτλο του κιόλας, το συγκεκριμένο CD μεταφέρει πίσω στα χρόνια τον ακροατή, τότε που οι ανερχόμενοι Dream Theater κυκλοφορούσαν το "Images and words", ένα δίσκο που έμελλε να αφήσει εποχή. Σήμερα, 7 χρόνια μετά, με 2 studio albums, ένα EP και ένα live, να έχουν μεσολαβήσει, το συγκρότημα δείχνει γιατί αποτελούν δικαίως ένα απο τα κορυφαία heavy metal groups.\nΤο "Scenes from a memory" διαφέρει παρασάγγας από το προηγούμενο "Falling into infinity". Το τελευταίο ήταν μεν μία αξιολογότατη μουσική πρόταση, ξέφευγε όμως πολύ από το ύφος στο οποίο μας είχαν συνηθήσει οι Theater. Από τις πρώτες όμως νότες του, το "Scenes..." σπεύδει να κλείσει όλα τα στόματα -ή μάλλον, να τα κάνει να χάσκουν ορθάνοιχτα από το σοκ- που είχαν σπεύσει να κατηγορήσουν την μπάντα μετά την κυκλοφορία του "Falling into infinity".\nΝα πάρουμε όμως από την αρχή τα πράγματα. Πρώτ'απ'όλα, ίσως είναι γνωστό στους περισσότερους από εσάς πως ο Derek Sherinian αποτελεί πλέον παρελθόν για το συγκρότημα. Τη θέση του πήρε πίσω από τα keyboards ο Jordan Rudess, ένα από τα 4 μέλη του project "Liquid Tension".\nΑπό εκεί και πέρα , το μουσικό ύφος του "Scenes..." διαφέρει ριζίκά από το αντίστοιχο του "Falling into infinity". Heavy riffs, πανέμορφες μελωδίες, progressive όργια, αχνή παρουσία γυναικείων φωνητικών αλλά και charleston περάσματα συνθέτουν μία άψογη δουλειά που μόνο οι Dream Theater θα μπορούσαν να μας προσφέρουν. Κομμάτια με απαλό ύφος, κάποια άλλα περισσότερο σκληρά αλλά και progressive ελεγείες στο μοναδικό στυλ του συγκροτήματος κάνουν εδώ την παρουσία τους, ικανοποιώντας και τον τελευταίο οπαδό αυτού του μεγάλου συγκροτήματος.\nΨήγματα του "Metropolis : part I" δεν θα μπορούσαν φυσικά να λείπουν (λαμβάνοντας ως δεδομένο τον τίτλο του CD) , όντας άρτια δεμένα με τα υπόλοιπα μουσικά θέματα.\nΣτιχουργικά, το "Scenes..." έχει ως κύριο θέμα του τη μετενσάρκωση, και ασχολείται με τις προσπάθειες ενός ανθρώπου να ανακαλύψει λεπτομέρειες της προηγούμενης ζωής του. Πρόκειται λοιπόν για ένα concept album, κάτι που κάνουν για πρώτη φορά οι Theater στην καριέρα τους.\nΤο "Scenes from a memory" θα χαροποιήσει όλους τους οπαδούς του συγκροτήματος, και σίγουρα θα αποτελεί στο μέλλον σημείο αναφοράς του progressive metal μαζί με το "Ιmages and words". Συγχρόνως δίνει ένα καλό μάθημα στους επικριτές των δημιουργών του, δείχνοντας ποιοι ηγούνται στο χώρο λίγο πριν την αυγή του 21ου αιώνα.\nΥΓ. Δεν πιστεύω να αντιτίθεται κανένας στην ομοιότητα του εξωφύλλου του "Scenes..." με αυτό του "Still life" των Fates Warning... Ίσως βέβαια δεν έχει φύγει η επίδραση της πρόσφατης συναυλίας από πάνω μου ακόμη... "My opinion is just a point of view..."